"Реал" 31,5 млн еврога олган ҳимоячисини "Ювентус"га 20 млн еврога сотди\n3 июль, 2017, 10:20\nМадриднинг “Реал” клуби ҳимоячиси данило фаолиятини “Ювентус”да давом эттиради. Бу ҳақда AS нашри хабар бермоқда.\nЮқоридаги манбаа берган маълумотларга кўра ҳар иккала клуб бразилиялик футболчининг трансфери бўйича деярли келишувга эришган ва уни расман эълон қилиш қолган холос. Унга кўра “кекса синьора” 25 ёшли футболчи учун “қироллик клуби”га 20 млн евро тўлайди.\nЭслатиб ўтамиз, Данило “Реал” сафига 2015 йилда Лиссабоннинг “Порту” клубидан 31,5 млн евро эвазига кўчиб ўтган эди.\nМаълумот учун, Данило ўтган мавсум Испания Ла Лигасида жами 17та учрашувда майдонга тушиб, ўз ҳисобига 1та гол ҳамда 2та голли узатма ёздириб қўйишга эришган. Унинг “Реал” билан амалдаги шартномаси 2021 йилга қадар имзоланган.


Японияда мусулмон сайёҳлар учун намозхоналар кўпаймоқда\n13:50 / 28.02.2019 517 pdf Ўқиш режими + -\nЯпонияда сўнгги йилларда мусулмон саёҳларни кўпроқ жалб этиш йўлида катта ишлар амалга оширилмоқда. Мусулмон сайёҳларнинг ортаётганидан мамнун бўлаётган ҳукумат улар учун барча зарур шарт-шароитларни яратишга ҳаракат қилмоқда, деб ёзади Japon Today нашри.\nХусусан, мусулмонлар учун барча шароитларни ўз ичига олган ибодат маконлари янада кўпайтирилмоқда. Маълум бўлишича, ҳозирда Япония зиёратгоҳларида жами 170 та намозхона мавжуд. Бироқ Шарқий Осиёдан келаётган мусулмон сайёҳларнинг сонига қараб бу рақам яна ошишда давом этмоқда, деб ёзади нашр.\nЯпония Миллий туризм қўмитасининг хабар беришича, 2017 йилда биргина Малайзия ва Индонезиядан келган мусулмон сайёҳлар сони 700 000 кишини ташкил этган.\n19. Издан очередной (5-й) том «Тафсир Хилал»\n13:00 / 26.02.2019 475\nМисрда масжидлар мутлақо замонавий кўринишда барпо этилади\n16:00 / 28.02.2019 572\n1703 16:00 / 19.06.2019\n523 09:00 / 27.04.2019\nТошкентда янги мажмуа очилиш арафасида\nЙил бошидан буён қорёмғирли кунларга қарамай, Шайх Муҳаммад Содиқ Муҳаммад Юсуф роҳимаҳуллоҳ номлари учун барпо этилаётган мажмуада қурилиш ишлари бир лаҳза давоми...\n1450 17:20 / 26.04.2019\nИндонезияда Шарқий Осиёдаги энг қадимий Қуръони каримнинг босма нусхаси намойиш этилди\nИндонезияда Шарқий Осиёдаги энг қадимий Қуръони каримнинг босма нусхаси намойиш этилдиИндонезиянинг Жанубий Суматра провинцияси маркази Палембанг шаҳридаги давоми...\n364 15:00 / 27.04.2019\n31541 11:58 / 10.10.2018\n38176 11:56 / 10.10.2018\n3375 16:57 / 17.05.2019\n6673 08:41 / 09.11.2019


ЁШЛАP БИЛАН УЧPАШУВ ЎТКАЗИЛДИ - AmuNews.uz - энг сўнгги янгиликлар\nЁШЛАP БИЛАН УЧPАШУВ ЎТКАЗИЛДИ\nЁшлар иттифоқи ёшларнинг ижтимоий ҳаётдаги фаоллигини янада оширишда, ўз мақсадларига етишишларида тўғри йўл кўрсатиб таянч ва маслакдош бўлиб келмоқда. Бу борада иттифоқ томонидан амалга оширилаётган тадбирлар ёшларни бир мақсад йўлида жипслаштириб, улардаги ватанпарварлик, бурчга содиқлик каби туйғуларни янада мустаҳкамламоқда.\nИттифоқнинг туман Кенгаши ҳам ёшлар ўртасида турли тарғибот-ташвиқот тадбирлари, танловлар ташкил этиб, уларнинг ҳаётига чуқур кириб бормоқда. Ташкилот томонидан бу бўйича олиб борилган ишлар ва яратилган шарт-шароитлар билан яқиндан танишиш мақсадида Ўзбекистон Pеспубликаси Ёшлар иттифоқи Марказий Кенгаши раисининг маънавий-маърифий, ижтимоий-сиёсий масалалар бўйича ўринбосари Дилноза Каттаханова туманимизга ташриф буюрди.\nТашриф муносабати билан 65-сонли мактабда учрашув кечаси ўтказилди. Учрашувда ёшлар етакчилари ва сардорлар билан давра суҳбати бўлиб ўтди. Сўнгра қўғирчоқ театри томошалари ва ёшлар ижросидаги мусиқий дастур намойиш этилди.\nПресс клуб етакчиси.\n40-СОНЛИ МАКТАБДА “ОЛТИН ҚАЛАМ” МИЛЛИЙ МУКОФОТИ СОВPИНДОPИ БИЛАН УЧPАШУВ БЎЛИБ ЎТДИ (видео)


Ядровий тиббиёт: Атом қай тарзда саратонни даволашда ёрдам беради? — QWERT.UZ\nЯдровий тиббиёт: Атом қай тарзда саратонни даволашда ёрдам беради?\nОпубликовано 24 марта, 2019 автором qwert.uz\nЎзбекистонда АЭС қурилиши лойиҳаси орқали ядро технологиялари арзон ва тежамкор электр энергиясини олиш имконини бериши ҳақида аллақачон хабар топганмиз — деб бу хақда «Дарё» нашри хабарберади . Шунинг билан бирга, ядровий технологиялар энергетика соҳасига тааллуқли бўлмаган соҳаларда, мисол учун, тиббиётда фойдаланилади ва саратонга қарши курашда ҳам қўлланилади. Қуйида ядровий тиббиёт ҳақидаги соҳа мутахассислари томонидан «Дарё»га тақдим этилган мақола эътиборингизга ҳавола этилади.\nЯдровий тиббиёт – бу замонавий тиббиётнинг энг инновацион ва тез ривожланаётган йўналишларидан бири. Ядровий тиббиёт усуллари шифокорларга касаллик ривожланишининг бошланғич босқичида хавфли саратон ҳужайраларини аниқлашда ёрдам беради, бу эса деярли 100% ишонч билан даволаниш имкониятини беради.\nЯдровий тиббиёт – радиофармасотик деб аталадиган радиоактив изотопларни ўз ичига олган фармацевтик препаратлардан фойдаланган ҳолда касалликларни ташхислаш ва даволашдир. Радиофармацевтик препаратлар турли органларнинг саратонини ташхислаш ва даволаш учун кенг қўлланилади.Радиофармацевтик препаратлар билан даволашнинг афзалликлари орасида унинг маҳаллий таъсир этувчи хусусияти ҳисобланиб, кимёвий терапиядан фарқли ўлароқ бутун организмга таъсир кўрсатмайди, — деб изоҳ беради, Ўзбекистон Фанлар академияси Ядро физикаси институтида фаолият юритувчи «Радиопрепарат» корхонаси директори, техника фанлари номзоди Аюбхон Абдуқаюмов.\nҲар қандай касалликнинг дастлабки босқичларида ташхис қўйиш муҳимдир. Саратон касалликларида эса бу жуда ҳам муҳим рол ўйнайди. Ядровий тиббиёт усуллари саратоннинг дастлабки босқичларида ташхис қўйиш имконини беради.\n«Энг сўнгги жиҳозлар ва юқори малакали ходимлар билан биргаликда минимал миқдордаги препаратлардан фойдаланиш қулай, тезкор ва аниқ текширишни таъминлайди. Ядрокимёвий усулларнинг ноёблиги касалликнинг дастлабки босқичларида, яъни инсон касаллик аломатларини сезмайдиган даврда, органларнинг ҳаётий функцияларининг аномалияларини аниқлашга имкон беради. Бу турли касалликларни тезда аниқлаш ва даволаш имконини беради ҳамда даволаниш учун сарфланувчи харажатларни ҳам тежашда қўл келади. Масалан АҚШ, Япония, Ғарбий Европа ва Австралияда олиб борилган тадқиқотлар шуни кўрсатадики, бу мамлакатларнинг соғлиқни сақлаш тизимига нисбатан солиштирилганда, ядро тиббиётига сарфланган 1 АҚШ доллари бошқа соғлиқни сақлаш ҳаражатларини, яъни жарроҳлик амалиётлари, шифохонада даволаниш ва ҳ.к., 1,5 АҚШ долларидан 2,5 АҚШ долларигача тежаш имконини беради»,— деб таъкидлади, Россия Федерацияси Тиббиёт ва техника фанлари академиясининг аъзоси, тиббиёт фанлари доктори, профессор, Ўзбекистон Республикаси Соғлиқни сақлаш вазирлиги бош радиологи Дамир Зарединов.\nҲозирги кунда Ўзбекистонда ядровий тиббиёт усуллари академик Я. Холматов номидаги Республика ихтисослаштирилган эндокринология илмий-амалий марказининг Ядро тиббиёти кафедрасида ва академик V. Voxидов номидаги Республика ихтисослаштирилган жарроҳлик марказининг радиоизотоп ташхис лабораторияси бўлимида қўлланилмоқда. Ушбу бўлимда ёд-131 радиоизотопини қўллаш ёрдамида қалқонсимон без касалликлари ташхиси ва даволаниши, шунингдек, қалқонсимон без саратонининг ҳам даволаниши амалга оширилади. Сўннги йилларда 850 дан ортиқ беморлар ёд-131 радиотерапиясини ўтади. Шунингдек, Эндокринология ИАИ ва V. Voxидов номидаги РИЖМ самарий-153 оксабифор радиофармпрепарати ва технеция генераторидан фойдаланишни йўлга қўйди.\n— Аталиши қийинроқ бўлган самарий-153 оксабифор препарати суяк метастазасидаги оғриқни қолдириш ва даволаш учун фойдаланилади. V. Voxидов номидаги РИЖМда технеций-99 (саратон, юрак-қон томир касалликлари, бош мия, буйрак, жигар ва бошқа касалликлар ташхисида қўлланиладиган радиофармпрепарат) ёрдамида йилига 2000 тагача ташхис тадқиқотлари ва самарий-153 оксабифор дори воситасини қўллаган ҳолда 300 тагача суяк метастазасининг радиотерапияси ўтказилади. Самарий-153 препарати қон томирлари ичига юборилади, дори суяк тўқимасида ва асосан саратон метазтазаларида тўпланади. Препаратнинг бир дозаси 6 ой мобайнида оғриқсизлантиради ва саратон ўсмаларини ремиссияда (саратон ривожланишини тўхтади) ушлаб туради ва кунлик қабул қилинадиган кучли оғриқни қолдирувчи дори воситаларини, мисол учун – морфий, ўрнини босади. Шунингдек, дорилардаги радиация миқдори бутун организмни нурлантириш учун кам ҳисобланади, аммо маълум бир жойдаги саратон ҳужайраларини йўқ қилиш учун етарли, дейди Аюбхон Абдуқаюмов.\nАгар бугунги кунда мамлакатдаги иккита тиббиёт марказида ядро тиббиёти усулларини қўллаган ҳолда ташхис ва терапия қилиш мумкин бўлса, идеал ҳолатда, ҳар бир вилоятнинг аҳолиси инновацион усулдан фойдаланиш имконига эга бўлиши керак. Бу масала бўйича Ўзбекистонда АЭСни қуриш бўйича қарор қабул қилингандан сўнг ҳақиқий ўзгаришларга бўлган қадамлар кузатилмоқда. Зеро, мамлакатда АЭСни қуриш нафақат ядро технологияларини, жумладан, ядровий тиббиёт ривожланишига ҳам туртки бўлади.\n«Келгусида ‘Росатом’ давлат корпораяцияси билан ҳамкорликда Фанлар академияси Ядро физикаси институти негизида ‘Ядровий тиббиёт маркази’ қўшма корхонасини ташкил этиш масаласи кўриб чиқилмоқда. Бу марказда нафақат радиофармпрепаратлари ёрдамида ташхис қўйиш ва даволаш, протон ва нейтрон терапияси ҳам амалга ошириш режалаштирилмоқда. Олдимизга қўйган режаларимиз бисёр ва катта инвестицияларни, шунингдек, малакали кадрларни тайёрлашни ҳам талаб қилади. АЭС учун бўлажак кадрларни тайёрлаш мақсадида ҳозирги кунда Москва мухандислик – физика институти (ММФИ) филиалини очиш учун тайёргарликлар амалга оширилмоқда ва бу лойиҳа амалга ошса, умид қиламизки мазкур институтдан ядровий тиббиёт соҳаси учун ҳам малакали кадрлар етишиб чиқади», —деб таъкидлади Аюбхон Абдуқаюмов.\nWhatsApp предупредит о пересылке ваших сообщени


Qalampir.uz | Президент “Humo Arena”га борди\nПрезидент “Humo Arena”га борди\nЖамият\t14 Март 18:34 6746\nБугун, 14 март куни Ўзбекистон Республикаси Президенти Шавкат Мирзиёев Тошкент шаҳрида амалга оширилаётган бунёдкорлик ишларини кўздан кечирди.\nДавлат раҳбари дастлаб Tashkent City халқаро бизнес марказига ташриф буюриб, конгресс-холл ва беш юлдузли меҳмонхона барпо этилиш жараёни билан танишди.\nМазкур иншоотлар қурилиши ўтган йил март ойида бошланган бўлиб, бугунги кунда муҳташам конгресс-холл ва 21 қаватли меҳмонхонанинг бетон-каркас ишлари ниҳоясига етган. Ҳозирда металл конструкциялар ва коммуникацияларни монтаж қилиш, том ёпиш, ташқи пардозлаш ишлари олиб борилмоқда.\nПрезидентга конгресс-холлнинг фасади, хоналари ва йўлакларининг кўринишига доир лойиҳалар намойиш этилди.\nДавлат раҳбари 2017 йил 3 февраль куни ушбу мажмуа лойиҳасини маъқуллаб, унинг қурилишига тамал тоши қўйган эди. Ўтган қисқа даврда мамлакат шаҳарсозлигида янгилик бўлган кўп тармоқли спорт мажмуаси бунёд этилди.\nЯнги мажмуа мамлакатда спортни ривожлантириш, унинг қишки турларини оммалаштириш, спортчилар тайёрлашни янги, халқаро даражага олиб чиқиш борасидаги ишларга кучли суръат бағишлайди.\nПрезидент мажмуадан самарали фойдаланиш, оммавий тадбирлар вақтида фуқаролар хавфсизлигини таъминлаш, иншоот атрофини ободонлаштириш бўйича кўрсатмалар берди.\nШавкат Мирзиёев Tashkent City “Humo Arena”\n20 Май 08:30 8030\n19 Май 16:20 7940\n20 Май 07:40 5439


Истеъдод ва маҳорат мактаби « “Sog'lom avlod uchun” ҲҚБХХФ сайти\n2013 йил 29 Oktabrда киритилган. Рукни: ЎзА хабарлари 1 733 марта кўрилган.\nЎзА, Назокат Усмонова, 29.10.2013 17:24\nЎзбекистон Ёзувчилар уюшмасининг “Дўрмон” ижод уйида “Истеъдод мактаби” V Республика ёш ижодкорлар семинари ташкил этилди.\nУнда Қорақалпоғистон Республикаси, барча вилоятлар ва Тошкент шаҳридан адабиётга меҳри баланд йигит-қизлар иштирок этмоқда.\nСеминарда Ўзбекистон Ёзувчилар уюшмаси раиси, халқ ёзувчиси М.Аҳмедов, Ўзбекистон Қаҳрамони, халқ шоири А.Орипов, Қорақалпоғистон Республикаси Ёзувчилар уюшмаси раиси, Қорақалпоғистон халқ ёзувчиси К.Каримов ва бошқалар Президентимиз Ислом Каримов раҳнамолигида миллий адабиётимизни равнақ топтириш, унинг ривожига муносиб ҳисса қўшган адиб ва шоирлар маънавий меросини ўрганиш, ижодини ёш авлод ўртасида кенг тарғиб этишга алоҳида эътибор қаратилаётганини таъкидлади.\nБу жараёнда адабиёт оламига ўз сўзи, ўз овози билан дадил кириб келаётган истеъдод соҳибларини аниқлаш, илк машқларини нашр этиб, адабий жамоатчилик ва халқимизга яқиндан таништириш масаласи – доимий эътиборда. Ўзбекистон Ёзувчилар уюшмаси ёш шоир ва ёзувчилар, драматурглар, таржимонларни аниқлаш, уларни ҳар томонлама қўллаб-қувватлаш ва рағбатлантириш борасида қатор лойиҳаларни амалга оширмоқда.\nАнъанавий “Истеъдод мактаби” Республика ёш ижодкорлар семинаридан кўзланган мақсад ҳам адабиётга ҳаваси баланд ёшларга зарур йўл-йўриқ ва маслаҳатлар бериш, ижодини кенг адабий жамоатчилик назаридан ўтказишдан иборат.\nСеминар иштирокчиларидан бири – Ойжамол Жўлдосбоева Бердақ номидаги Қорақалпоқ давлат университети қошидаги 1-академик лицейда таҳсил олади.\n– Мамлакатимизда биз, ёшларнинг истеъдод ва салоҳиятимизни рўёбга чиқариш учун барча шароит яратилган, – дейди ёш шоира О.Жўлдосбоева. – Мазкур семинар таниқли ёзувчи ва шоирлар билан мулоқотда бўлиш, уларнинг тавсия ва маслаҳатларини олиш имконини беради. Бу биз, ёшлар учун ғоят фойдалидир.\nОлтмиш нафардан ортиқ ёш ижодкор иштирок этаётган семинар машғулотлари давомида ёзувчи ва шоирлар, таржимонлар, публицистлар, драматурглар томонидан маҳорат сабоқлари ўтказилади. “Биринчи китобим” ижодий лойиҳаси доирасида илк китоблари нашр этилган ёшлар билан учрашувлар, уларнинг ижод намуналаридан иборат “Созимда Ватан васфи” тўпламининг тақдимоти ўтказилиши кўзда тутилган.


Халқаро хабарлар, 01 октябр 2006\n13 декабр 2019, Тошкент вақти: 04:39\nАҚШнинг Афғонистон шарқида жойлаштирилган 12 минг аскарли қўшини устидан қўмондонлик яқин кунлар ичида НАТО ихтиёрига ўтади.\nШундай қилиб аксилтеррор иттифоқнинг Афғонистон ҳудуди катта қисмида олиб бораётган амалиётлари учун масъулият Шимолий Атлантика альянсига ўтади.\nАйни пайтда Афғонистондаги АҚШ ҳарбий контингентининг 8 минг аскарли бошқа қисми бевосита АҚШ қўмондонлиги назоратида қолади.\nИсроил ҳарбийларини Ливан жанубидан олиб чиқиш тугалланди.\nХабарларга қараганда, Исроилнинг бир неча юз ҳарбийси, танклари ва бошқа ҳарбий техникаси Ливан – Исроил чегарасини якшанбага ўтар кечаси кесиб ўтди.\nИсроил ўз ҳарбийларини Ливан ҳудудидан БМТ Хавфсизлик кенгаши резолюцияси талабларига биноан олиб чиқди. Мазкур ҳужжат Исроил билан Ливан ҳудудида жойлашган "Хизбуллоҳ" гуруҳи ўртасидаги қуролли тўқнашувга чек қўйди.\nИсроил армияси зобити, майор Голан бундай деди: Биз БМТнинг 17-01-инчи резолюциясида назарда тутилган мажбуриятимизни бажариб, Ливандан чиқиб кетаяпмиз. Энди навбат Ливанга. Ҳамма нарса Ливан ҳукумати ва албатта, БМТ қўлида”.\nЛиванда жойлаштирилган халқаро тинчлик сақловчи кучлар вазиятни назорат қилиб турибди.\nХитой халқ республикаси ташкил топганининг 57 йиллигига бағишланган тантаналар мамлакат пойтахти Пекин шаҳрида бошланди.\nШаҳарнинг марказий Тянанмен майдонида бугун эрталаб ўтказилган давлат байроғини кўтариш маросимида 200 мингдан зиёд киши қатнашди.\nБайрам бир ҳафтага чўзилади. Бу ўзига хос таътилни 120 миллион хитойликнинг ўз уйидан ташқарида – дам олиш уйлари ёки сайру саёҳатда ўтказиши кутилмоқда.\nБугун Австрия, Венгрия ва Боснияда сайловлар ўтказилмоқда.\nАвстрияда ялпи сайловлар ўтказилмоқда. Таҳлилчиларнинг аксарияти ҳокимият тепасига канцлер Вольфганг Шюссел етакчилигидаги Консерваторлар партияси қайтиб келишини башорат қилмоқда.\nБосниялик сайловчилар мамлакат парламенти ҳамда икки мухторият – Босния серблари республикаси ва Мусулмон–хорват федерацияси вакиллик органлари депутатларини сайламоқда.\nВенгрияда маҳаллий сайловлар ўтказилмоқда. Мазкур сайловлар бош вазир Ференц Дюрчаннинг ҳокимиятда қолиш-қолмаслигини белгилаб бериши ҳам мумкин. Чунки Дюрчаннинг ҳокимият тепасига ёлғон гапириб келиб қолгани яқинда фош этилгач, Венгрияда оммавий равишда норозилик акциялари бўлиб ўтди.\nЯқинда Мўмбай шаҳрида амалга оширилган портлашларга Покистон разведкасининг алоқаси бўлганлигини исботловчи далилларни Ҳиндистон Покистонга тақдим этмоқчи.\nДеҳли Исломободни эълон қилинган далиллар юзасидан чора кўришга даъват қилмоқда.\nАввалроқ Покистон Мўмбай шаҳрида амалга оширилган портлашларга ўз разведкасининг алоқаси борлиги тўғрисидаги тахминларни инкор этган эди.\nРасмий Деҳлининг сўнгги баёнотларига жавобан Покистон ташқи ишлар вазирлиги вакили Тасним Аслом бундай деди: Бу баёнот, Мўмбайдаги портлашлардан кейин қилинган бошқа кўплаб баёнотлар каби ҳеч қандай асосга эга бўлмаган тахминлардан иборат бўлиб, Ҳиндистоннинг ўзидаги портлашга алоқадор кучлардан жамоатчилик диққатини чалғитиш мақсадида қилинаётган ҳаракатдир”.\n11 июль куни амалга оширилган террористик ҳуруж оқибатида 186 киши қурбон, юзлаб одам ярадор бўлган эди.\nИстеъфодаги генерал Сурайуд Чуланонт Таиланднинг муваққат бош вазири сифатида қасамёдга келтирилди.\nУ бир неча кун муқаддам бу мамлакатда ҳарбий тўнтаришни амалга оширганлар қарори билан ҳукумат раислигига тайинланди.\nҲарбий тўнтариш лидерлари, шунингдек, Таиланд қироли маъқуллаган ўтиш даври конституциясини ҳам жорий этди. Сайловларни кейинги йилнинг октябрида ўтказишга ваъда бердилар.\n19 сентябрь куни амалга оширилган давлат тўнтариши пайтида қон тўкилмади.\nБугун Вьетнамда камида 5 киши табиий офат - "Сангсан" довули қурбони бўлди.\nДовул арафасида мамлакатнинг соҳилбўйи ҳудудларидан 180 минг нафардан зиёд киши хавфсиз жойларга кўчирилди. Барча авиақатновлар бекор қилинди.\n“Сангсан” довули бир неча кун аввал Филиппин узра эсган, миллионлаб киши электр ва тоза сувсиз қолган эди. Довул оқибатида 150 филиппинлик нобуд бўлди ёки бедарак йўқолди.\nВаршава шаҳрида "Дунё гўзали - 2006" танлови якунига етди.\nЧехиялик 18 яшар Татьяна Кухаржова танлов ғолиби бўлди.\nКобулда мамлакат Ички ишлар вазирлиги биноси олдида ҳудкуш бомбачининг ўзини портлатиб юбориши натижасида камида 12 киши ҳалок бўлган ва 45 нафар одам жароҳатланган.\nМамлакат полиция расмийсига кўра¸ ҳудкуш бомбачи портловчи мосламани вазирликка кираверишда ходимларнинг ишга келаëтганида ишга солган.\nКасалхона ходимларига кўра¸ портлаш оқибатида тан жароҳат олганларнинг аксарияти оғир аҳволда ва қурбонлар сони ортиши мумкин.\nҲиндистон полицияси Покистон разведка хизматини бир муддат аввал Ҳиндистоннинг молиявий пойтахти Бомбей темир йулларида юз берган портлашга алоқадорликда айбламоқда.\nБомбей полицияси комиссари Рой ўтказилган текширув натижалари бу портлашни Покистон разведка хизмати олдиндан режалаштиргани ва буни расмий Исломободга мойил “Лашкари Тойиба” жанггарилар амалга оширганлигини кўрсатишини айтди.\nПокистон ушбу портлашларга алоқадорлигини рад этади.\n11 июл куни юз берган портлаш 186 кишининг ҳаëтдан олиб кетган¸ саккиз юз нафардан ортиқ одам жароҳатланган эди.\nАҚШ президенти Жорж Буш дунëнинг ҳар бурчагида террорга қарши курашиш лозим¸ деди.\nБу ҳақда президент ўзининг ҳафталик радиомурожаатида маълум қилди.\nСўнгги пайтларда АҚШ Ироққа бостириб кирганидан сўнг¸ исломий радикализм кучайиб кетганлиги ҳақида тез-тез гапирилиб келинмоқда ва Буш олиб бораëтган сиëсат кўпчилик кузатувчилар томонидан танқид қилинмоқда.\n“11 сентябр воқеаларидан 5 йил ўтиб ҳам Вашингтондаги айрим одамлар душман табиатини билмайди. Мамлакат ичидаги фуқароларимизни ҳимоя қилишнинг ягона йўли дунë бўйича душманларимизга қарши кураш олиб боришдир. Қачонки террорчилар қўлга тушишдан қочиб юрса¸ улар янги ҳаракатларни режалаш¸ уларни амалга ошириш имкониятисиз қолади. Шундай экан¸ биз террорчилар мағлуб бўлмагунча¸ уларга қарши курашда давом этамиз"¸ - деди Жорж Буш.\nБортида 155 йўловчи билан Амазонка жунглиси осмонида ғойиб бўлган йўловчи самолëт қолдиқлари Мато Гроссо штати ҳудудида топилган.\nБразилия Миллий фуқаролик авиакомпанияси ходими Косете Кастро¸ олдинроқ самолëт Рио Де Жанейродан икки минг километр шимоли-ғарбда ғойиб бўлганини айтган эди.\n"Биз шуни маълум қиламизки¸ бортида 155 йўловчи бўлган ва 14:30да Манаус аэропортдан ҳавога кўтарилган, 1907 рақамли рейс билан учаëтган самолëт радардан ғойиб бўлди. Самолëт 18:10да Бразилия шаҳридаги аэрпортга қўниб¸ кейин яна парвозини давом эттириши керак эди. Бразилия ҳаво кучларига қарашли самолëт билан 16:48ларда¸ Пара штати осмонида учаëтган пайтда алоқа узилди"¸ - деди расмий.\nҲалокат оқибатида бирор бир йўловчининг омон қолгани ҳақида ҳеч қандай маълумот йўқ.\nАввалроқ¸ Бразилия расмиялари Гол авиакомпаниясига тегишли самаолëт кичикроқ бир учқич билан тўқнашиб кетиши натижасида қулаганини маълум қилган эди. Бироқ¸ кейинчалик бу маълумот тасдиқланмагани таъкидланган.\nФранция президенти Жак Ширак Ереванга сафари доирасида 1915-1917 йиллари Усмонли Туркия томонидан геноцид қилинган арманларни хотирлади.\n“Франс Пресс” ахборот агентлиги президент Ширак сўзидан иқтибос келтирар экан Туркия Европа Иттифоқига аъзо бўлишидан олдин XX аср бошида амалга оширган ҳунрезликларни тан олиши керак¸ деб ëзади.\nТуркия хукумати эса юз минглаб арманилар мамлакатда олиб борилган ички сиëсат қурбони бўлганини таъкидлаб¸ ҳар қандай геноцидни инкор этади.\nШирак шунингдек¸ Арманистон ва Озарбайжон хукуматини Тоғли Қорабоғ юзасидан тинч муросага келишга чақирди.\nИталия расмийлари Рим ҳамда Минск ўртасидаги муносабатларни таранглашишига сабаб бўлган 10 ëшлик етим қиз Виктория Морозни Беларусга қайтарди.\nҲар йили ëз фаслида Викага мезбонлик қилаëтган оила¸ етимлар уйида уни ҳақорат қилишиларини иддао қилиб¸ Беларус ҳукуматига бериб юборишдан бош тортган эди. 29 сентябр куни қизалоқ Беларусга қайтган.\nВиктория Мороз сўнгги 4 йил ичида ëз фаслини италиялик оила хонадонида ўтказган. Мороз ҳар йили Беларусдан Европа мамлакатларига олиб бориладиган минглаб етимлардан биридир.\nРоссия армияси қўмондонларидан бири¸генерал Александр Баранов Россия ҳарбийларининг Грузиядан олиб чиқиш ишлари вақтинчалик тўхтатилганини маълум қилди.\nРоссия хукумати 2008 йил якунига қадар Қора денгиз бўйидаги Батуми шаҳри ҳамда Ахалкалакидаги ҳарбий базасини ëпиб¸ у ердаги зобитларни чақириб олишга ваъда берган эди.\nАйни пайтда жосусликда гумон қилинган тўрт нафар Россия зобитининг Грузияда қўлга олингани воқеаси юзасидан Россия Ташқи ишлар вазирлиги Грзузиядаги барча дипломатларни ортга чақириб олмоқда.\nЭлчихона матбуот котибига кўра¸ Тбилисида фақатгина икки нафар дипломат ва қўриқчилар қолади.\nТбилиси суди 4 нафар рус зобитини ҳибсда сақлаш ҳақида қарор қабул қилганидан сўнг¸ Россия Грузиядаги элчихона дипломатлари ва унинг ходимларини эвакуация қилишни бошлаган эди.\nНАТО ва АҚШ икки мамлакатни юзага келган тарангликни юмшатишга чақирди.\nТожикистон республикаси Адлия вазирлиги Масуд Собировни мухолифатдаги Демократия партия раҳбари¸ деб тан олди.\nИлгари мазкур партияга айни пайдта 23 йиллик қамоқ жасосини ўтаëтган Маҳмудрўзи Искандаров етакчилик қилар эди.\n“Озодлик” радиосининг тожик хизматига берган интервюсида Собиров Адлия вазирлиги Марказий сайлов комиссияни у юзасидан қабул қилган қарори ҳақида ëзма равишда маълум қилган.\nБу қарор эса Масуд Собировни ноябр ойида Тожикистонда бўлиб ўтадиган президентлик сайловларида ўз номзодини рўйхатдан ўтказишига рухсат беради.\nНАТО Афғонистоннинг барча ҳудудларида фаолият юритишга розилик билдирди.\nБу режа НАТОга аъзо давлатлар Мудофаа вазирларининг яқин кунлар ичида Словенияда ўтказиладиган йиғилишида тасдиқланиши кутилмоқда.\nНАТО Бош котиби Яаап де Хуп Схеффер қабул қилинган қарорни олқишлади: “Биз тўртинчи босқичи, яъни, халқаро тинчликпарвар кучлар фаолиятини мамлакат шарқий минтақаларига ёйиш босқичига ўтамиз. Уни амалга оширишда 12 мингдан ортиқ АҚШ аскари бизга қўшилади. Улар қуруқлик ва ҳаводан бизни қўллаб-қувватлайди. Менимча, бу жуда муҳим қарор”, – деди НАТО Бош котиби.\nМаълумотларга кўра, НАТО Афғонистоннинг барча ҳудудида ҳарбий амалиётлар амалга ошириш имкониятига эга бўлиш учун мамлакатдаги қўшинлари сонини 30 мингга етказади.\nЖосусликда гумон қилинган тўрт нафар Россия зобитининг Грузияда қўлга олингани воқеаси юзасидан зиддият кучаймоқда.\nРоссия БМТ Хавфсизлик кенгашини “хатарли ва қабул қилиб бўлмас” хатти-ҳаракатлари учун Грузияни қоралашга чақирди. Россиянинг БМТдаги элчиси Виталий Чуркин Грузия расмийлари ҳаракати юзасидан жиддий хавотир билдирилган баёнот лойиҳасини ҳамкасбларига тарқатганини маълум қилди: “Биз Грузия ҳукуматининг кескинликни кучайтириш йўлидаги уринишидан хавотирдамиз. Шу боис биз Хавфсизлик кенгаши ва халқаро ҳамжамиятни Грузия томони провокация ҳаракатлари ва вазиятни таранглаштириш ўрнига конструктив мулоқот олиб бориши учун Грузияга таъсир этишга чақирамиз”, – деди Россиянинг БМТдаги элчиси.\nРус ҳарбийлари қўлга олинганига жавобан 28 сентябр куни Россия ҳукумати Тбилисидаги ўз элчисини Москвага чақиртириб олган эди.\n28 сентябр куни Германия парламенти немис қўшинларининг Афғонистонда бўлиш муддатини бир йилга, яъни, 2007 йилнинг октябригача узайтириш таклифини мақуллади.\nГермания Афғонистонга икки минг 700 нафар немис аскарини жойлаштирган. Улар НАТО етакчилигидаги тинчлик ўрнатувчи халқаро кучлар сафида хизмат қилмоқда. Ҳозирда Афғонис-тон шимолидаги тинчлик ўрнатувчи халқаро кучларга немис ҳарбийлари қўмондонлик қилмоқда.\nБМТ Бош котиби лавозими учун курашда Жанубий Корея Ташқи ишлар вазири Пан Ги Мун олдинда бормоқда.\nЖорий йил охирида БМТ Бош котиби Кофи Анна ўз лавозимини тарк этади. Шу боис БМТ Хавфсизлик кенгашида номзодлар учун овоз бериш давом этмоқда. Пайшанба кечқурунги овоз бериш жараёнида етти номзод ичида фақат Пан Ги Мун энг кўп овоз олишга муваффақ бўлди. БМТ Бош котиби ўринбосари ҳиндистонлик Саши Тарур иккинчи ўринда бормоқда. Учинчи ўринни эса Латвиянинг ҳозирги президенти Вайра Вике-Фрейберг эгаллади. Анъанага кўра, навбатдаги БМТ Бош котиби Осиё минтақаси вакили бўлиши кўзда тутилган. Якуний овоз бериш келаси ойда ўтказилади.\nНАТОга аъзо давлатлар Мудофаа вазирлари бугун Словенияда Россия Мудофаа вазири Сергей Иванов билан учрашадилар.\nБу томонларнинг одатдаги учрашуви экани айтилмоқда. Ўтган ҳафта НАТО Иттифоқи Грузия билан ҳарбий ҳамкорликни кенгайтириш ҳақида қарор қабул қилгани Россия расмийларини аччиқлантирган эди. Шу ҳафтада НАТО Бош котиби ўринбосари Жон Колстон НАТО ўзини ҳеч кимга таҳдид деб ҳисобламаслигини айтди.


«Боламнинг бир кунлик умри ҳам мен учун азиз». 3 яшар Осиёхон Солиева саховатли юртдошларимизнинг ёрдамига муҳтож - Daryo\n14:11, 02.09.2020 22377\n«Боламнинг бир кунлик умри ҳам мен учун азиз». 3 яшар Осиёхон Солиева саховатли юртдошларимизнинг ёрдамига муҳтож\n«Дарё» таҳририятига Фарғона вилояти Қўқон шаҳрида яшовчи Ҳусниддин Солиев мурожаат қилиб, папилломатоз гортани касаллигига чалинган фарзанди Осиёхон Солиева учун ёрдам сўради.\nҚизим Осиёхон 2017 йил август ойида туғилган. Бир ярим ёшлигида унга респиратор қайталанувчи папилломатоз, ҳиқилдоқ, трахея ва қизилўнгачга тарқалиши билан биринчи даражали нафас етишмовчилиги ташхиси қўйилган. Шундан бери кўп шифохоналарда 15 маротаба операция қилдирдик. Пул кетгани, болани қийнаганимиз қолди. Ҳеч қандай ижобий ўзгариш бўлмади.\nЭнди эса шифокорлар хорижда операция қилдиришимиз кераклигини тавсия қилишди. Ҳиндистондаги мутахассислар билан гаплашсак, улар операция учун 10 минг доллар, қўшимча харажатлари билан 15 минг доллар кетишини айтишди.\nБоламнинг бир кунлик умри ҳам мен учун азиз. Шарт олиб бориб даволатай десам, моддий томондан имконим йўқ. Қўлим калталик қилаётганидан бир қийналсам, қизимнинг аҳволини кўриб икки карра куюнаман. Оддий ўқитувчининг пули ҳам рўзғор, ҳам дори-дармон учун етмас экан. Яхши инсонларнинг ёрдамига муҳтожмиз. Аллоҳ ҳаммангиздан рози бўлсин!\nБиз барча саховатли юртдошларимиздан 3 ёшли Осиёхон Солиева соғайиб кетиши учун ёрдам беришларини сўраб қоламиз.\nОсиёхон Солиевага хайрия қилмоқчи бўлганлар учун керакли маълумотлар:\nҲусниддин Солиев номида\n«Универсалбанк»: 8600 4829 8324 9480\nHumo: 9860 0401 2175 9282\nVisa: 4738 7201 8330 7523\nОтасининг телефон рақами: +998935048905\n16:45 Бугун 856\n16:22 Бугун 3498\n16:00 Бугун 4066\n15:44 Бугун 3426\n23:05, 22.10.2020 200421\n22:42, 23.10.2020 112363\n20:33, 23.10.2020 100562\n12:34, 23.10.2020 78288


Саёҳатга чиқишда унутмаслик керак бўлган 7 қоида\n16:00 / 21.08.2017\nЁз кунлари ўз ниҳоясига етиб бормоқда, аммо айрим ўқувчиларимиз эндигина иш таътилини қўлга киритиб саёҳатга жўнаб кетишни мақсад қилиб турган бўлса ажаб эмас. Саёҳат кишига ҳузур бағишлаши лозим, уқубат эмас. Шундай экан, унинг мазмунли ва бахтли онлар бой ўтиши учун тажрибали сайёҳлар 7 нарсани ҳеч қачон эсдан чиқармасликни маслаҳат беради.\n1. Юк жамадони\nБарча кишилар уйидан чиқиб кўзлаган манзилига эсон-омон етиб олгунча, ундан кейин ҳам шахсий буюм ва кийимларини олиб юриш учун яхши жамадонга эга бўлиши лозим. Айниқса айрим аэропорт, такси ва меҳмонхона ходимларининг юкларга эътиборсизлик билан зиён етказиб қўйишини ҳисобга олсак, бу ўринли тавсиядир.\n2. Оёқ кийимлар\nОдатда кўпчилик совуқ иқлимдан иссиқ табиат сари ёки аксинча ҳаракатланади. Бундан ташқари, сайёҳлар нотаниш шаҳарда пиёда сайр қилишни, кўчаларни кезиб юришни ёқтиради. Ушбу ҳолатда оёқ кийими, пайпоқларни саёҳатингизга мос келадиганини танлаб олинг. Шунингдек, енгил шиппак ҳам зарур бўлади. Тажрибали сайёҳлар доимий фойдаланишда бўлган оёқ кийимни дам олишга олиб кетишни тавсия этади, негаки янгиси илк дамларда бироз «қайсарлик» қилиши мумкин.\n3. Шахсий хафсизлик\nСизга нотаниш майдон ва кўчада йўқолиб қолмаслик учун диққатга сазовор бино ва манзарани эслаб қолинг. Сумкангизга албатта маҳаллий ҳудуд харитасини солиб қўйинг. Ташриф буюришингиздан аввал бу жойнинг қонунчилигида назарда тутилган тақиқлар ва аҳоли ҳақида умумий маълумотга эга бўлинг.\n4. Янги тажриба ва истак\nҲар қандай мамлакатда сайёҳлар учун яратилган инфратузилма ва шароитларга дуч келишингиз мумкин ва буларнинг барчаси одатдагидан кўра қимматга тушади. Овқатланиш ва ётоқ жойларни танлаганда гигиеник қоидаларга риоя қилинг, шунга қарамай арзон нархда таклиф этилаётган масканларга, аҳоли гавжум жойга борганингиз маъқул. Шунинг билан янги тажриба қилиш мумкин бўлган дастур учун катта сарф харажат қилиш имкониятига эга бўласиз.\nСиз яшаб турган жойингиздан чиққанингиз заҳоти соғлиғингиз учун зарур бўлган дори воситаларини топа олмай қолишингиз ёки унинг нархи қиммат бўлиши мумкин. Шунинг учун булардан етарли миқдорда ғамлаб олинг.\n6. Уяли алоқа\nҲар қандай мамлакатда янги сим-карта сотиб олиш 10 АҚШ долларидан қиммат нархланмайди. Маҳаллий сим-картани сотиб олгач, 1 ГБ интернет пакетини харид қилишингиз жуда кўп вазиятда сизга асқотади ва яқинларингиз билан доимий алоқада бўлиб туришингизни таъминлайди.\nҲеч қачон сув ичмаслик ҳисобидан пулни иқтисод қилишни ўйламанг. Сайр ва ҳаракатда бўлишлик организмда чанқаш ҳолатини келтириб чиқаришини ҳисобга олсак, бир баклажка газланмаган сув олиб юринг. Маҳаллий турли яхна ва газланган ичимликлар ошқозон фаолиятини ишдан чиқариши мумкин. Яхшиси оддий газсиз сувни танланг.


Қўшилган сана: 2015-10-21 14:56:35\nАл-Хоразмий номидаги меҳмондўстлик майдонида жойлашган Ота дарвоза Ичан-қалъани ғарбий қисмидаги асосий дарвоза ҳисобланади. Ушбу дарвоза орқали қадимий ва навқирон Хивага ташриф буюрган сайёҳлар шаҳарга ташриф буюрадилар\nДарвозанинг ичкари қисмида 13 та савдо растаси, бостирмали бозор – чорсу бўлган. Унинг ўнг томонида эса Муҳаммад Аминхон мадрасаси (1855 йил) чап томонидан Арк (Кўҳна-Арк) жойлашган. Дарвоза ичкарисида хорижий мамлакатлардан келган савдогарлардан бож ундириладиган «Божхона», пул алмаштириладиган «Саррофхона» бўлган. Дарвозанинг бўйи 10 метр, эни 4 метр. Тўртта асосий хонаси бўлиб, XX-асрнинг 20-йилларида йиқилиб кетган ва 1975 йили асл ҳолида қайта тикланган.


Давлат учун темир ёки 1000 сўм пул\n27 июн 2022, Тошкент вақти: 01:55\nЎзбекистонлик ўқувчилар мактабга оғир темир-терсакларни олиб бориб топширишдан кўра ўқитувчиларга пул бериб қўйишни маъқул кўрадилар.\nЎзбекистонда бюджет ташкилотларида ишловчиларга совет давридагидек давлатга темир-терсак топшириш мажбурияти юклатилмоқда. Айни жараёндан¸ айтилишича¸ ҳатто вояга етмаган болалар ҳам четда қолмаяпти.\nКуни кеча Тошкент шаҳридаги 296-мактаб ўқувчилари темир-терсак йиғиш режасини юз фоиз бажарди. Бу ҳақда мактаб директори маълум қилди.\nАйни тадбир қандай амалга оширилгани борасидаги саволимизга мактаб директори қисқа жавоб билан чекланди.\n- Бизда ҳеч қандай қийинчилик бўлгани йўқ. Ўқувчилар темир-терсакни ҳеч бир муаммосиз йиғиб топширишган, деди мактаб директори.\nБироқ Тошкент шаҳридаги мактаблардан бирида ўқиётган ўқувчи қизнинг айтишича, ўқувчилар темир-терсак топишга қийналишади, кўпчилик эса темир-терсак ўрнига пул беради.\nЎқувчи қиз: Бизлар пул берамиз. Биз макулатура деса, макулатурага, темир деса, темирга шунақа қилиб пул берамиз. Уйдан темир кўтариб юрмаймиз. Топиш қийин-да.\nОзодлик: Ҳар бир ўқувчига неча килограмм темир-терсак олиб келиш буюрилади?\nЎқувчи қиз: Билмадим энди. Шу 1000 сўм берсак, бўлди.\nОзодлик: Нархини ўқитувчиларнинг ўзлари айтишадими?\nЎқувчи қиз: Йўқ¸ унақа пул олиб келгин, дейишмайди. Неча пуллигини биз сўраймиз, шунга қараб берамиз.\nОзодлик: Демак, тахминан 1000 сўм берасизлар.\nЎқувчи қиз: 1000-1500, шу атрофида.\nТошкент вилоятида яшовчи ўқитувчи Улуғбек Усмоновга кўра, мамлакатнинг деярли барча ҳудудларидаги мактабларда темир-терсак йиғиш жараёни мажбурий тарзда амалга оширилади.\n- Мажбурий йиғилади. Ҳар синфга ўқувчиларнинг сонига қараб, килограмм бўлиб берилади. Бошланғич синфдан то битирувчи синфгача ҳаммаси иштирок этишади.\nБу энди мажбурий. Хоҳлаган олиб келсин¸ хоҳламаган олиб келмасин, деб ўзларига ташлаб қўйиладиган бўлса, темир кўтариб борадиган ўқувчи топилмайди.\nШунинг учун топширмаган ўқувчилар койилади¸ урушилади. Кўп топширганларни рағбатлантириб, мақташади, дейди Улуғбек Усмонов.\nМаълум бўлишича, йиғилган темир-терсакларнинг барчаси Тошкент вилоятида жойлашган Бекабод тоғ-металлургия коминатига топширилар экан.\nКомбинат ходимига кўра, темир-терсак йиғиш тадбирлари мамлакат бўйлаб ҳар йили икки марта ўтказилади.\n- Бир йилда икки марта йиғилади.\nОзодлик: Комбинат йиғилган металларни сотиб оладими ëки....\n- Ҳа¸ сотиб олади.\nОзодлик: Ҳозир бир кило темир-терсак нархи қанча бўлаяпти?\n- Узр, билмадим.\nҲуқуқ фаоли Исроил Ризаев темир-терсак йиғиш жараёни ҳар йили мажбурий тарзда амалга оширилишини айтади.\n- Бу янгилик эмас. Албатта бу ҳолатда ўқувчиларнинг ҳуқуқлари поймол қилинаяпти.\nУмумтаълим мактабларининг низомида ҳеч қачон мажбурий тарзда қишлоқ хўжалиги ишларига¸ пахтага чиқариш масаласи ëки мажбурий обуна деган масалалар, ҳар қандай жамғармаларга пул чегириб қолиш, темир-терсак йиғиш, деган жойи йўқ.\nЛекин, афсуски, бизда низом ўз йўлига¸ қонун ўз йўлига. Бу ëқдаги ҳокимиятларнинг топшириқлари бевосита бажарилаверади ва инсон ҳуқуқлари бузилаверади, дейди Исроил Ризаев.\nUzmetronom.com интернет нашри ёзишича, айни кунларда Тошкент шаҳрида нафақат мактабларга, балки шифохоналар, поликлиникалар каби турли бюджет ташкилотлари билан биргаликда ҳарбий қисмларга ҳам темир-тесак йиғиш топширилган.


Амоклан БИД – Meducate.uz – Дорилар ҳақида маълумотлар ўзбек тилида\nHome Йўриқномалар Амоклан БИД\nфаол моддалар: тригидрат шаклида 875 мг амоксициллин ва калийли тузи шаклида 125 мг клавулан кислотаси;\nёрдамчи моддалар: натрий крахмал гликоляти, аэросил, магний стеарати, микрокристал целлюлоза,\nқобиғи: гидроксипропилметилцеллюлоза, титан диоксиди, пропиленглиголь, этилцеллюлоза.\nТаърифи: оқ ёки деярли оқ рангли, овал шаклли, бир томонида «Н20» гравировкаси бўлган, қобиқ билан қопланган таблеткалар.\nАмоксициллин бактерияларнинг ҳужайра деворини интеграл структур компоненти ҳисобланган пептидогликан биосинтези жараёнида иштирок этувчи бир ёки ундан ортиқ ферментларни (кўпинча пенициллинни боғловчи деб номланувчи оқсилларни) ингибирловчи ярим синтетик пенициллиндир (бета-лактам антибиотик).\nБактерияларни бостирувчи минимал концентрация (МБК) дан юқорироқ концентрацияда таъминлаб туриш вақти (Т>МБК) амоксициллиннинг асосий детерминант самарадорлиги сифатида қабул қилинган.\nМикроорганизмларнинг айрим турлари учун резистентликни тарқалиши географик ва вақт боғлиқлиги билан характерланади, шу сабабли даволашни бошлашдан олдин, айниқса оғир инфекцияларда, антибиотикка резистентлик бўйича маҳаллий штамлари ҳақида маълумотларни олиш мақсадга мувофиқдир. Антибиотикларга резистентлик хусусидаги маҳаллий кўрсаткичлар хеч бўлмаганда баъзи турдаги инфекцияларга препаратнинг фойдасига шубҳа туғдирса тегишли мутахассисларга ёрдам тариқасида мурожаат қилиш керак.\nСоғлом кўнгиллилар гуруҳи 875 мг/125 мг таблеткалари кўринишида мажмуавий препаратни оч қоринга кунига икки марта қабул қилганларида, зардобда максимал концентрациялар (Сmax) амоксициллин учун 11,64±2,78 мкг/мл ни ва клавулан кислотаси учун 2,18±0,99 мкг/мл ни ташкил қилган. Зардобда максимал концентрацияларга эришиш вақти (Тmax) амоксициллин учун 1,5 соатни (диапазон 1,0-2,5) ва клавулан кислотаси учун 1,25 соатни (диапазон 1,0-2,0) ташкил қилган. Ярим чиқарилиш даври – T1/2 нинг ўртача кўрсаткичлари амоксициллин учун 1,19±0,21 соатни ва клавулан кислотаси учун 0,96±0,12 соатни ташкил қилди.\nАмоклан БИД катталар ва болаларда қуйидаги инфекцияларни даволаш учун қўлланади:\nАлоҳида инфекцияларни даволаш учун Амоклан БИДнинг дозасини танлаш қуйидаги:\nпациентнинг ёши, оғирлиги ва буйраклар фаолияти, қуйида кўрсатилган омилларни ҳисобга олиш керак.\nАмоклан БИДнинг бошқа дори шаклларини (масалан, амоксициллиннинг юқорироқ дозалари ва/ёки амоксициллин/клавулан кислотасининг бошқача нисбати) қўллаш мумкинлиги заруратга қараб кўриб чиқилади.\nКатталар ва тана вазни >40 кг бўлган болалар Амоклан БИДнинг ушбу дори шакли қуйида келтирилган тавсияларга мувофиқ суткада икки марта қабул қилинганда 1750 мг амоксициллин/250 мг клавулан кислотасига тенг бўлган умумий суткалик дозани оладилар, препаратни суткада уч марта қабул қилганларида эса – 2625 мг амоксициллин/375 мг клавулан кислотасини оладилар. Тана вазни 40 кг дан кам бўлган болалар эса, Амоклан БИДнинг ушбу дори шакли қуйида келтирилган тавсияларга мувофиқ қабул қилинганда 1000-2800 мг амоксициллин/143-400 мг клавулан кислотасига тенг бўлган умумий суткалик дозани қабул қиладилар. Амоксициллиннинг юқори суткалик дозаларини қўллаш зарурати туғилганида, клавулан кислотасининг кўзда тутилмаган юқори суткалик дозаларини юборишни олдини олиш мақсадида, препаратнинг бошқа дори шаклини ишлатиш тавсия қилинади.\nайрим инфекцияларни даволашда (масалан, ўрта отитда, синуситда ва қуйи нафас йўлларининг инфекцияларида) икки марта қабул қилишга бўлинган ҳолда суткfда 70 мг/10 мг/кг гача дозаларни қабул қилиш мумкин.\nИкки ёшгача бўлган болаларни даволаш учун препаратнинг фаол компонентларни 7:1 нисбатидаги дори шаклларини суткада 45 мг/6,4 мг/кг дан юқори дозаларда қўллаш тўғрисида клиник маълумотлар йўқ.\nИкки ойликдан кичик болаларни даволаш учун препаратнинг фаол компонентларни 7:1 нисбатидаги дори шаклларини қўллаш тўғрисида клиник маълумотлар йўқ. Шунинг учун ушбу пациентлар гуруҳи учун препаратни дозалаш бўйича тавсияларни келтиришнинг иложи йўқ.\n1000 мг дан Амоклан БИД таблеткалари креатинин клиренси <30 мл/мин бўлган пациентларни даволаш учун қўлланмайди, чунки бу пациентлар учун препаратнинг дозасини танлаш бўйича тавсиялар ишлаб чиқилмаган.\nПробенецидни бир вақтда қўллаш тавсия этилмайди. У буйрак каналчаларида амоксициллинни секрециясини пасайтиради. Пробенецидни Амоклан БИД билан бир вақтда қўллаш қонда амоксициллиннинг даражасини ошишига (аммо клавулан кислотасини эмас) ва уларни узоқ вақт ушланиб қолишига олиб келиши мумкин.\nПенициллинлар билан даволаш фонида жиддий ва гоҳида ўлимга олиб келувчи ўта юқори сезувчанлик реакциялари (анафилактоид реакциялар) кузатилган. Улар кўпроқ анамнезида атопияси ва пенициллинларга ўта юқори сезувчанлик реакциялари бўлган пациентларда ривожланади. Аллергик реакциялар ривожланганида Амоклан БИД билан даволашни тўхтатиш ва бошқа мувофиқ келувчи антибактериал препаратлар буюрилиши керак.\nАмоксициллинга инфекция қўзғатувчиларнинг сезувчанлиги исботланган ҳолларда расмий қўлланмаларга мувофиқ Амоклан БИДга ўтиш вариантини кўриб чиқиш керак.\nАгар тахмин қилинаётган қўзғатувчилар клавулан кислотасининг ингибирловчи таъсирига сезгир бўлган, бета-лактамазалар билан боғлиқ бўлмаган, бета-лактам препаратларга резистентлик хавфи юқори бўлса, препаратнинг ушбу дори шакли қўллаш учун яроқсиздир. Ушбу дори шакли S.pneumoniae нинг пенициллинга резистент штаммлари чақирган инфекцияларни даволаш учун қўлламаслик керак.\nИнфекцион мононуклеозга гумон қилинган ҳолларда, Амоклан БИД билан даволашга йўл қўймаслик керак, чунки касалланиш вақтида амоксициллин қўллангандан сўнг қизамиққа ўхшаш тошмаларни пайдо бўлиши кузатилган.\nАмоклан БИДни узоқ вақт қўллаш баъзан сезувчан бўлмаган микроорганизмларни ҳаддан ташқари ривожланишига олиб келиши мумкин.\nДаволашни бошланишида пустулали инфекцион тарқоқ эритемани ривожланиши ўткир тарқоқ экзантематоз пустулезнинг (ЎТЭП) потенциал симптоми ҳисобланади. Бундай реакция Амоклан БИД билан даволашни тўхтатишни талаб қилади ва кейинчалик амоксициллинни юборишга қарши кўрсатма ҳисобланади.\nДеярли барча антибактериал препаратлар, жумладан амоксициллин билан даволаш фонида кузатиладиган антибиотикни қўлланиши билан боғлиқ колит, оғирлиги бўйича енгилдан ҳаётга хавф солувчи даражагача бўлиши мумкин. Шунинг учун, бу ташхисни антибиотиклар билан даволаш вақтида ёки ҳар қандай даволаш курси тугаганидан сўнг диарея бўлган пациентларда бўлишига тахмин қилиш муҳимдир. Антибиотикларни қўлланиши билан боғлиқ колит ривожланганда Амоклан БИД билан даволашни зудлик билан тўхтатиш керак; шифокорнинг маслаҳати олинади ва тегишли даволаш чоралари буюрилади. Ушбу вазиятларда ичак перистальтикасини сусайтирувчи воситаларни қабул қилиш мумкин эмас.\nАмоклан БИДда клавулан кислотасини бўлиши IgG ва альбуминни эритроцитларнинг мембраналари билан носпецифик боғланишини чақириши мумкин, бу Кумбс синамасининг сохта мусбат натижаларига сабаб бўлиши мумкин.\nПрепаратни қабул қилган пациентларда Aspergillus ни аниқлашда иммунофермент анализ (ИФА) синамаларида мусбат натижалар кузатилган, кейинчалик пациентларда Aspergillus чақирган инфекцияни йўқлиги аниқланган. Aspergillus ни аниқлаш учун ИФА синамалари доирасида аспергилез бўлмаган полисахаридлар ва полифуранозлар билан кесишган реакциялар кузатилган. Амоклан БИД билан даволанаётган пациентларда мусбат натижалар эҳтиёткорлик билан таҳлил қилиниши ва бошқа диагностика усуллари билан тасдиқланиши керак.\nҲомиладорлик даврида препаратни қўллаш юзасидан чекланган маълумотлар туғма нуқсонлар ривожланиш ҳавфи ошганини қайд этмаганлар. Ҳомила пардаларини муддатидан олдин ёрилиши қайд қилинган аёллар иштирокидаги ягона тадқиқот доирасида амоксициллин/клавулан кислотаси билан профилактик даволаш янги туғилган чақалоқларда некротик энтероколитнинг юқори хавфи билан потенциал боғлиқлик аниқланмаган. Агарда шифокор ҳомиладорлик даврида препаратни қўллашни зарур деб ҳисобламаса, уни қўллашдан сақланиш керак.\n14 таблеткадан биринчи очилиши назоратли қопқоқча билан беркитилган полимер флаконларда. Флаконга қоғозли этикетка ёпиштирилади. 1 флакондан қўллаш бўйича йўриқномаси билан бирга картон қутига жойланади.


Мақолалар мазкур саъна бўйича сараланган: Суббота, 20 Сентябрь 2014\nСуббота, 20 Сентябрь 2014 05:00\nКичик ҳовузлардан катта барака\nДеновлик тадбиркор Салимжон Ҳамидов балиқнинг клариас турини кичик ҳовузларда парваришлаб, яхшигина даромад олмоқда.\nОртиқча босимдан қўшимча электр энергияси\nСирдарё иссиқлик электр станцияси қозонларига узатилаётган газнинг меъёрдан ортиқ босимидан унумли фойдаланиш орқали яна 15 мегаватт-соат ток ҳосил қилинмоқда.\nИқтисодий ночор ҳамда паст рентабелли корхоналарни молиявий соғломлаштириш саноатни изчил ва босқичма-босқич ривожлантиришнинг муҳим омилларидан биридир. Шу боис кейинги йилларда мамлакатимизда мазкур йўналишда кўплаб истиқболли лойиҳалар рўёбга чиқарилаётир.\nЭкспорт кўрсаткичлари ортди\nНавоий шаҳридаги “Триумф горняк” масъулияти чекланган жамиятида ўтган йили амалга оширилган 600 миллион сўмлик модернизация қилиш тадбирлари натижасида ишлаб чиқариш суръати икки баробар ортди.\nЧексиз ғурур, юксак ифтихор\nПрезидентимиз мамлакатимиз мустақиллигининг 23 йиллиги муносабати билан бўлиб ўтган тантанали маросимдаги табрик сўзида биз, ёшларга қарата жуда катта умид ва ишонч билан “...ҳар қачон сизлар билан учрашганда, сизларнинг ёниб турган кўзларингизни, навқирон қадди-қоматингизни, сизлар эришаётган ютуқларни кузатганда, кўпчилик қатори мен ҳам ўзимда худдики қанот пайдо бўлгандек ҳис этаман”, дедилар.\nСув саккиз босқичда фильтрланади\nНукус шаҳридаги “Нукус мироб” масъулияти чекланган жамияти иш бошлаганига бир йил бўлди. Ўтган давр мобайнида бу ерда ишлаб чиқарилаётган салқин ичимликлар ички бозорда ўз харидорини топиб улгурди.\nолдидан матбуот анжумани бўлиб ўтди\nЭътибор, эътироф, эҳтиром\nМамлакатимиз мустақиллигининг 23 йиллигига бағишланган байрамда Президентимиз Ислом Каримов “Биз кеча ким эдигу бугун ким бўлдик?” деган ҳаётий мулоҳазага алоҳида урғу бердилар.\nҲар бир халқнинг урф-одатлари, анъана ҳамда маросимлари, шу билан бирга, миллий таомлари ҳам алоҳида жозибаси ва хусусиятига эга. Пойтахтимизда Ватанимиз мустақиллигининг 23 йиллигига бағишлаб ўтказилган “Тасанно — 2014” миллий таомлар фестивалида бунга яна бир бор гувоҳ бўлдик.


23:26, 18.06.2021 // 59057\nЎзбекистонда сўнгги бир ҳафта ичида сабзи нархи кескин кўтарилди. Мутахассислар нима учун бундай бўлганини тушунтириб ўтди, деб хабар беради «Podrobno.uz».\nҲозирда пойтахт дўконлари ва бозорларида сабзи 1 килограмм учун 9000 сўмдан 11 000 сўмгача бўлган нархларда сотилмоқда. Тахминан, икки ой олдин сабзининг чакана савдодаги нархлари бундан 2—3 баравар паст эди. Аммо апрель ойида янги ҳосилнинг бозорга чиқиши ва унинг ҳажмининг аста-секин ўсиши ҳеч бўлмаганда нархларнинг ўзгармаслигини таъминлаши керак эди.\nУшбу мавсумда сабзи нархларининг бундай «ноанъанавий» ўзгаришининг сабаблари нимада? EastFruit мутахассисларининг фикрига кўра, асосий сабаб сабзининг нархи Россия бозоридаги ғайритабиий равишда ўзгаришидир.\nЎзбекистонда жон бошига сабзи истеъмол қилиш Шарқий Европага қараганда юқори. Сабзи кўп истеъмол қилинишининг асосий сабаби шундаки, сабзи машҳур ўзбек паловининг ажралмас қисми ҳисобланади. Оммабоп рецептга кўра, ушбу таомни тайёрлашда бир килограмм гуруч учун камида бир килограмм сабзи ишлатилади.\nЯқин-яқингача паловнинг нархи, асосан, гўшт, гуруч ва ўсимлик мойи нархлари билан белгиланган бўлса, ҳозирги сабзи нархларининг палов нархидаги улуши тобора сезиларли ўсмоқда.\nСўнгги бир неча йил ичида мамлакатда гўшт ва гуруч анча қимматлашди. Шунинг учун, аксарият ресторан ва ошхоналарда нархни пасайтириш мақсадида кўпроқ сабзи қўша бошлагани маълум бўлди. Бироқ энди вазият кескин ўзгаришни бошлади, чунки сабзи нархи том маънода ўз рекордларини янгиламоқда.\nШуни ҳам таъкидлаш керакки, янги терилган сабзи палов учун ишлатилмайди — улар йиғиб олингандан кейин камида икки ой ўтиши керак. Бозорда янги экин пайдо бўлган бўлса ҳам ўзбек паловини тайёрлаш учун «эски сабзи» афзал бўлгани сабабли унга бўлган талаб юқорилигича қолмоқда.\n2021 йил апрель ойида олинган ҳосилдан сўнг ўтган ҳосилнинг нархи кескин кўтарилди. Май ойининг бошларида эски ҳосилнинг нархи юқорилагандан сўнг ҳали пасаймади. Аммо апрель ойида бу йилги ҳосилнинг бозорга чиқиши ва унинг ҳажмининг аста-секин ўсиши ҳеч бўлмаганда нархларнинг ўзгармаслигини таъминлаши керак эди.\nГрафикдан кўриниб турибдики, 2021 йил 11 июнь ҳолатига кўра ўтган ҳосилдан олинган сабзи улгуржи нархлари 2020 йилнинг шу санасига нисбатан 5 баравар юқори.\nБундан аввал энг арзон ёғ ва гўшт маҳсулоти Ўзбекистоннинг қайси бозорларида сотилаётгани ҳамда Тошкент бозорларида нархлар барқарорлигини таъминловчи электрон тизим ишга тушиши ҳақида хабар берилганди.\n20:05 Кеча // 97662\n22:22, 26.07.2021 // 85713\n13:52 Кеча // 68827\n21:12, 26.07.2021 // 66452\n07:23 Бугун // 65057


Ливияда қўлга олинган “Механик Чеботарев” танкери экипажи аъзолари озод қилинди\n18:58 / 13.10.2015\nЧеченистоннинг миллий сиёсат, ташқи алоқалар, матбуот ва ахборот вазири Жонбўлат Умаров Ливияда қўлга олинган “Механик Чеботарев” танкери экипажи аъзолари озод қилинганларини маълум қилди, деб хабар бермоқда РИА “Новости” ахборот агентлиги.\n“Чеченистон республикаси президенти Рамзон Қодировнинг дипломатик фаоллиги туфайли “Механик Чеботарев” кемасидан денгизчиларимизнинг озод қилиниш жараёни ўзининг якунига етди. Бизнинг фуқаролар озод этилди”, деб айтди Умаров.\nАввалроқ Рамзон Қодиров Ливияда тутқунликдан озод қилинган кема матроси билан учрашгани ҳақида маълум қилганди. Бунгача танкерда ошпаз бўлиб ишлаган аёл озод этилган. Шунингдек, танкернинг 12 нафар денгизчисидан 8 нафари Астрахань вакиллари экани маълум қилинганди.


“Gentra” қимматлашади - EFFECT.UZ\n. 10:00 | 04.03.2021\nUzAuto Motors журналистлар учун пресс-тур ўтказди. Aсосий янгиликлар:\nЎзбекистонда Chevrolet Onix чиқа бошлашига ҳали камида 1,5 йил бор. Унинг нархи 9–12 минг доллар оралиғида бўлади.\nGentra бу йил яна қимматлашади: Lacetti Redline тақдим этилди. Aвтомобил заводдан қора дискалар, тонировкали ойна, олд ва орқа камералар билан жиҳозланган ҳолда чиқади; бар, чехол ва фаралар янгиланади. Redline ярим йилдан кейин чиқа бошлаши айтилди.\nAвтомобилларни етказиб бериш муддатлари 1-2 ойга кўчирилиши режа қилинган. Бу дунёда яримўътказгичлар тақчиллиги кузатилаётгани билан изоҳланди.\n“Барча ишлаб чиқарилаётган автомобилларнинг таннархини пасайтириш устида ишланмоқда”, – деди UzAuto Motors бош директори Рустам Ражабов.\nSpark ва Nexia ишлаб чиқариш “невигодна” экани айтилди. Шу икки машинадан компания ўтган йили 550 млрд сўм “соф зарар” кўрган, қиммат машиналардан эса 500 млрд сўм фойда кўрган.\n“Сизларга савол: мана шу Equinox, Malibu нархларини тушириб, Spark, Nexia нархини кўтариб қўйган яхшими ёки ҳозирги ҳолатда бизнес моделни давом эттирган яхшими?” – дея баҳсли саволни ўртага ташлади “Ўзавтосаноат” раиси ўринбосари Aзизбек Шукуров.\nМашина олишдаги “шапка” қандай йўқотилди? Рустам Ражабовнинг айтишича, биринчидан, автомобил дефицитига барҳам берилган; иккинчидан, сотувлар шаффоф қилинган; учинчидан, аввалги “валломатлар” йўқотилган.\nЎзбекистон «Дафтаристон»га айланмасин ёхуд челленж эмас, натижа керак! - Ойбек Юсупов мақоласи\nОдил Ҳамробеков "Шабаб ал-Аҳли" клубига ўтиши мумкин. Фақат бир шарти бор...\nЎтган олти ой давомида Ўзбекистонда қайси автомобиль энг кўп ишлаб чиқарилгани маълум бўлди


Самарқанд вилоят Қўғирчоқ театрида Самарқанд вилоят А.С. Пушкин номидаги Ахборот-кутубхона маркази Абонемент сектори, Ўлкашунослик сектори ҳамда Самарқанд шаҳар 10-сон Меҳрибонлик уйи билан биргаликда театрлаштирилган тадбир бўлиб ўтди. - Самаркандский областной ИБЦ им. А.С.Пушкина\n2019 йил 14 сентябрь куни Самарқанд вилоят Қўғирчоқ театрида мавсум очилиши муносабати билан Самарқанд вилоят А.С. Пушкин номидаги Ахборот-кутубхона маркази Абонемент сектори, Ўлкашунослик сектори ҳамда Самарқанд шаҳар 10-сон Меҳрибонлик уйи билан биргаликда ўтказилган театрлаштирилган тадбир бўлиб ўтди. Тадбирда асосан Самарқанд шаҳар 10-сон Меҳрибонлик уйи тарбияланувчилари иштирок этишди. Театр мавсумини Самарқанд вилоят Қўғирчоқ театри раҳбари И.Султонов очиб берди. Самарқанд вилоят маданият бошқармаси гуруҳ раҳбари Б.Муҳаммадиев, Самарқанд вилоят Қўғирчоқ теартри Бош режиссёри Ш.Усмоновалар барча болажонларни Қўғирчоқ театри мавсуми очилиши билан табриклади. Шундан сўнг Самарқанд вилоят Қўғирчоқ теартри ходимлари томонидан тайёрланган “Қулоқсиз хўтикча” деб номланган қизиқарли томошаларини кўрсатишди. Тадбир сўнггида Самарқанд вилоят А.С. Пушкин номидаги Ахборот-кутубхона маркази Абонемент сектори мудири Раҳимова Г.М. томонидан китоблар тақдимоти бўлиб ўтди. Болажонларга ушбу театрлаштирилган томоша манзур бўлди.\nДругие материалы в этой категории: « “Сиз ҳуқуқингизни биласизми?” Навбатдаги ахборот соати бўлиб ўтди »


Буюк Британия - xabar.uz\nОлти британиялик вазир зудлик билан истеъфога чиқди ва бош вазир Борис Жонсондан ҳам ўз лавозимини тарк этишни сўради, деб ёзади The Guardian.\nҚўшма Қиролликда сўнгги маротаба полиомиелит вируси 1984 йилда аниқланган эди.\nБуюк Британия ички ишлар вазири «WikiLeaks» асосчиси Жулиан Ассанжни АҚШга экстрадиция қилишга қарор қилди.\nУнинг ҳукмронлиги даврида Буюк Британияда 14 нафар бош вазир, АҚШда 14 нафар президент алмашган.\nИшончсизлик билдирган депутатлар сони камлик қилди.\nБританияда Елизавета II нинг «платина юбилейи» бошланди (фото)\nБайрамнинг илк кунини ахборот агентликлари сураткашлари тарихга муҳрлашди.\nКелаётган пайшанба куни муҳокама қилинадиган энергетика хавфсизлиги стратегияси ҳукуматга 2030 йилга қадар иккита янги йирик АЭС қуришни қўллаб-қувватлаш мажбуриятини юклайди.\nПойтахт Анқара ва порт шаҳри Измирни боғловчи 503 километрли тезюрар темир йўл қурилади.\nБуюк Британия россиялик 386 депутатга қарши санкциялар киритди\nБуюк Британия Россия думасининг 386 нафар депутатига қарши санкциялар жорий қилди. Улар Донецк халқ республикаси (ДХР) ва Луганск халқ республикаси (ЛХР) мустақиллигини тан олиш учун овоз беришган.


Отиб ташланган Андижон… (Русчадан Исмат Хушевнинг эркин таржимаси) 2-қисм | ДУНЁ ЎЗБЕКЛАРИ | Mobile Version\n05/13/2017 Ismat Khushev Бош мақола\nРус тилидан Исмат Хушевнинг эркин таржима (2-қисм)\nБахтиёр ҳам акаси билан одамларнинг хизматини қилиб пул топарди. Бозорда арава ташир, уй ремонти билан шуғулланар – ҳар қалай нима тўғри келса қилар, чунки катта оила ташвиши акаси билан унинг елкасида эди.\nОтаси уларни ташлаб кетган, онаси ундан айрилиб, каттакон рўзғор ташвиши шу икки ўғил гарданида эди…\nАҳмад арендага машина олиб, таксистлик қиларди. Туғруқхонага бораверишда Ашуров (собиқ Красноармейская) кўчасини кесиб ўтиш керак эди. Худди шу манзилда ҳарбий қисм ҳам жойлашган эди. Нақ ҳарбий қисм рўпарасида уларни тўхтатишади.Оёқ, қўл билан эмас, автоматдан ўқ отиб тўхтатишди, мангуга тўхтатишди…\n“Мен уларни кун бўйи изладим. Кимдир Аҳмаднинг машинасини Ашуров кўчасида кўрганини айтди. Бориб уларни топдим. “Бу менинг куёвим” – дедим ҳарбийларга. “Йўқ, улар турмадан қочган тутқунлар!” – деб жавоб қилишди ҳарбийлар. Уларнинг иккаласи ҳам уй кийимида эди. Ҳамма ёғлари илма-тешик бўлиб кетган. Кейинчалик санашганда уларга юздан зиёд ўқ узилган экан…\n“Уларнинг кимлигини сўраб-суриштирмай тўхтатишди-ю, отиб ташлашди. Агар текшириб кўришганида тирик қолишармиди? Уларни қандай отишган бўлса шундай ҳалок бўлишди… Марҳумларнинг мўжазгина ҳовлисида ҳамма ўзбекларники каби анвойи гуллар барқ уриб очилган. Қабрлар узра ҳам қизил гуллар қўйилган.\nУмуман шу кунларда бутун Андижон ана шу қизил гуллар қўйнида мангу уйқуга кетган шаҳидлар шаҳрига айланган… Шаҳарнинг қайси бурчига борманг, албатта таъзия ё маъракага дуч келасиз. Ҳар ерда кўрпачалар тўшалган ўриндиқлар, уларда бош эгиб ўтирган чопон ва дўппилик азадор кишилар… Ҳамма келиб, дуо ўқиб, чуқур хурсиниб марҳумларнинг яқинларига ҳамдардлик изҳор этиб чиқиб кетади…\nАндижоннинг эски шаҳрига хос бўлган манзара. Бир хил кўринишдаги мўъжаз ва кўримсиз уйлар… Ўн йиллаб бирга истиқомат қилаётган қўни-қўшнилар… Кўзларида тубсиз мунг муҳрланиб қолган маъюс кексаларнинг бошлари хам, аҳён-аҳёнда чуқур хўрсинишади…\nКимга ишонишни хам билмайсан киши! Андижоннинг буюк достончиси Сухайлий домланинг заказ достонида ёзилишича кампирлар, болалар, чоллар ва тинч ахоли тинч ва форовон турмушимизга чидай олмаган оломон кузголон кутарган эмиш ва бунинг окибати, кучаларда учиб юрган дайди укларга узларини уриб олишган. Аслини олганда эса, ана шу вазмятни келтириб чикарган казолар хам жазоларини олишлари шарт. Карс икки кулдан чикади. Хамма вакт оддий халк айбдор булиб кола олмайди. Ойни этак бирла ёпди СУХАЙЛИЙ, ОЧДИ АЛЕКСИЙ!!


Ўзбекистонда янги уяли алоқа оператори ишга тушмоқда Ўзбекистон янгиликлари\nЎзбекистонда янги уяли алоқа оператори ишга тушмоқда\nЎзбекистон, Тошкент – Batafsil.uz. Мухбиримиз маълум қилишича, Ўзбекистонда бешинчи уяли алоқа оператори – янги Humans компанияси ишга тушмоқда.\n2020 йил август ойида, Humans Ахборот технологиялари ва коммуникацияларини ривожлантириш вазирлигидан уяли алоқа хизматларини кўрсатиш лицензиясини олган. 19 августдан 15 сентябргача компания Humans SIM-карталарига олдиндан буюртмаларни қабул қилишни бошлайди.\n"Даставвал, “Humans”нинг Ўзбекистондаги мақомига аниқлик киритмоқчиман. Биз республикадаги бешинчи уяли алоқа операторимиз. Компания ўз хизматларини ишга тушириш учун барча лицензияларни олган. Биз Ўзбекистонда уяли алоқа қандай бўлиши лозимлиги тўғрисидаги тасаввурларни бутунлай ўзгартирамиз. Қанча трафик ва дақиқа кераклигини ўзингиз танлайсиз",- деди Humans асосчиси ва бош директори Владимир Добринин.\nУнинг сўзларига кўра, компания келажакдаги фойдаланувчиларга мессенжерлар, ижтимоий тармоқлар, мусиқий илова ва видео хизматларидан чексиз фойдаланиш имкониятини яратади. Масалан, 25 минг сўмга бир ой давомида чексиз Инстаграм ва чексиз YouTubeни улаш мумкин.\nHumans компаниялари гуруҳи 2016 йилда ташкил этилган. У молия, телекоммуникация, ахборот алмашинуви ва тиббиёт соҳаларидаги технологик лойиҳаларни ривожлантиришга эътибор қаратади. Humans офислари Сингапур, Нью-Йорк, Москва, Санкт-Петербург, Минск ва Тошкентда жойлашган.\nГуруҳнинг фаолият юритаётган лойиҳалари қаторида иш ва одамларни излаш учун сунъий интеллектдан фойдаланадиган HUMANS.net HR-tech платформасини кўрсатиш мумкин. 2020 йил июн ойида Humans гуруҳи молиявий хизматлар, уяли алоқа операторлари хизматлари ва онлайн-тўловни бирлаштирган финтех-дастурининг биринчи версиясини Ўзбекистонда тақдим этди.


Арнасойда профилактик ҳисобида турган 47 нафар фуқаролар ва уларнинг оила аъзолари билан профилактик суҳбатлар ўтказилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Арнасойда профилактик ҳисобида турган 47 нафар фуқаролар ва уларнинг оила аъзолари билан профилактик суҳбатлар ўтказилди\nАрнасойда профилактик ҳисобида турган 47 нафар фуқаролар ва уларнинг оила аъзолари билан профилактик суҳбатлар ўтказилди\n“Пайшанба — ҳуқубузарликлар профилактикаси куни” муносабати билан жойларда ўтказилаётган тадбирлар давом этмоқда. Ушбу кунда нотинч оилалар, жиноятга мойили бор шахслар, пробация назорати остига олинганлар билан профлактик суҳбатлар ўтказилаётир.\nАрнасой туманида ўтказилган ҳуқуқбузарликлар профилактикаси кунида ҳуқуқни муҳофаза қилувчи идоралар ҳамда бошқа давлат муассасасалари ходимларидан таркиб топган ишчи гуруҳ туманнинг Ғофур Ғулом маҳалла фуқаролар йиғинига ташриф буюриб, биринчи гуруҳ ногирони Умида Азизованинг ҳолидан хабар олишди. Унга патронаж ҳамшираси томонидан тиббий ёрдам кўрсатилди. Шунингдек, маҳалладаги нотинч оилалар билан мулоқотлар ўтказилиб, жанжалли вазиятларни олдини олиш, тинч ва осуда турмуш кечириш таъкидлаб ўтилди.\nТуманнинг 20-сон умумий ўрта таълим мактаби ўқувчилари билан учрашувда сабабсиз дарс қолдирмаслик, яхши илм олиш, ёмон одатлардан сақланишлари ҳамда ёт ғоялар таъсирига тушиб қолмаслик ҳақида тушунчалар берилди.\nВилоят ички ишлар бошқармаси пробация бўлими бошлиғи туманнинг айрим фанларга ихтисослаштирилган 22-сонли давлат умумтълим мактаби ўқувчилари билан мулоқотида совуқ қуроллардан фойдаланмаслик, уларни ёнида сақлаб юрмаслик юзасидан фикр билдирди. Шунингдек, йўл-ҳаракати хавфсизлиги ходимлари мактаб ўқувчиларига марказий кўчалар ва йўлнинг ўтиш жойларида тўғри ҳаракатланишда нималарга эътибор қаратишлари юзасидан қимматли маълумотлар беришди.\nТадбир давомида туман ички ишлар органлари пробация гуруҳида жазо ўтаётганлар билан ҳам мулоқотлар ўтказилди. Уларнинг яшаш ва иш жойларига ташриф буюрилиб, профилактик суҳбатлар ўтказилди.\nМаълумот ўрнида айтадиган бўлсак, профилактика куни тадбирларида туман ички ишлар органларида профилактик ҳисобида турган 47 нафар фуқаролар ва уларнинг оила аъзолари билан профилактик суҳбатлар ўтказилди. Улардан 11 нафарини илгари судланганлар ташкил этади.\nБундай тадбирлар худди шу тартибда вилоятнинг барча шаҳар ва туманларида уюштирилмоқда.\nПрофилактика кунида профилактик тадбирлар ўтказилди\nҲуқуқий-психологик ёрдам ва реаблитация этиш сайёр автобуси манзили чекка қишлоқларга етиб бормоқда (видео)


КЎЗИНГ ҚАЕРДА ЭДИ, ИСТЕЪМОЛЧИ?\nЖамият 02.07.2019 203\nЁхуд муаммога фақат бир ёқлама қарайдиган "Ўзтрансгаз" жавоби хусусида\nХабарингиз бор, бироз аввал газетамизнинг 4 июнь сонида, ЎзА расмий сайтида "Туя гўшти еган пеня ёхуд Қаршида табиий газ истеъмолчиларини нима саросимага солаяпти?" сарлавҳали мақола эълон қилинганди. Унда шу кунларда аксарият абонентларга кечиккан қарздорлик бўйича ёппасига пеня ҳисобланаётгани, 4-5 йиллиги кўтарилгани боис айримларга ҳатто 1-2 миллион сўмгача жарима солингани ҳақида айтилганди. Аҳамиятлиси, ушбу мақолага "Ўзтрансгаз" акциядорлик жамияти ахборот хизмати муносабат билдирди. Жамият расмий веб-сайтида ҳамда Ўзбекистон Миллий ахборот агентлигида мазкур танқидга жавоб берилди.\nУнда жумладан шундай дейилади: "Истеъмолчи билан таъминотчи ташкилот ўртасида тузилган шартномада кўрсатилганидек, газ истеъмолчига белгиланган муддатларда узлуксиз ҳолда (айрим техник носозлик рўй берган ҳолатлар бундан мустасно) етказиб берилади.\nИстеъмолчилар билан тузилган типовой шартномада, ҳар ойнинг биринчи ўн кунлигида, яъни 10-санасигача аввалги ойда сарфланган газ ҳақини тўлаш мажбурийлиги қатъий белгиланган. Бинобарин, ойнинг 11-санасидан бошлаб, муддатида тўланмаган ҳақ учун кунига 0,1 коэффицент миқдорида автоматик равишда пеня ҳисоблаш жараёни бошланади. Шартномада, шунингдек, 50 фоиздан кўп бўлмаган миқдорда пеня ҳисобланиши, 50 фоиздан ошган ҳолатда, истеъмолчи тўловни амалга оширмагунга қадар, газдан фойдаланиш ҳуқуқига эга эмаслиги белгилаб қўйилган.\nАниқланишича, мақолада номлари кўрсатилган Қарши шаҳар Чақар маҳалласида яшовчи фуқаро Г.Х.нинг хонадони 2008 йил 1 январида "Қаршишаҳаргаз" филиалида абонент сифатида рўйхатга олинган. Ушбу хонадон, шунингдек, "Биллингаз" дастурида ҳам 2011 йил 1 январда "Қаршишаҳаргаз" филиалида абонент сифатида рўйхатдан ўтган.\nХонадоннинг абонент картаси ўрганиб чиқилганда, мулкдорга газ истеъмоли учун 2019 йил апрель ҳолатида пулни кечиктириб тўлаганлиги натижасида 1 миллион 857 минг 801 сўм пеня ҳисобланган.\nЖорий йилнинг май ойида пеня қарздорлиги учун 150 минг сўм миқдорида тўловни амалга оширган бўлса-да, фуқаро Г.Х. юзага келган қарздорликка ва пеня миқдорига қонунда белгилаб қўйилган тартибда эътироз билдирмаган.\nШу ўринда, бу фуқаро қарздорликни ва юзага келган пеня миқдорини қайта ҳисоблаш, камайтириш, олиб ташлаш каби масалаларда ҳудудий газ таъминоти филиалига мурожаат қилиши, мурожаатга берилган жавобдан қониқмаган тақдирда, ўз манфаатларини суд орқали ҳимоя қилиш ҳуқуқига эга эканлигини тушунтириш лозим.\nШунингдек, мақолада номлари зикр этилган бошқа фуқаролар ҳам ўзларининг ҳуқуқлари билан бирга бурчлари нимадан иборатлигини билиб қўйсалар, нур устига аъло нур бўлар эди. Зеро, газ, сув, электр манбалари - халқ бойлигидир.\nУмуман олганда, қонунчиликда кенг имконият яратилганига қарамасдан, ҳеч бир сабабсиз тўловни вақтида амалга оширмаган, қарздорликка кўз юмган, жаримадан қочган фуқаро борки, қонун олдида жавоб беради. Шундан келиб чиқиб, истеъмолчиларнинг фойдаланилган табиий газ тўловларини ўз вақтида амалга оширмаганлиги оқибатида келиб чиққан қарздорлик ва пеня ундириш хусусида судларга даъво аризалари киритилиб, тегишли фуқароларга нисбатан суд қарорлари чиқарилаётгани, улардан қарз ва пенядан ташқари давлат божи билан бирга суд харажатлари ҳам ундирилаётганини таъкидламасдан иложимиз йўқ.\nШу ўринда Қашқадарё вилояти ҳудудий газ таъминоти филиалининг фаолияти юзасидан муаллифнинг журналистик суриштируви, ҳолатни ўрганишда холисликка таянмаганлиги, ҳавола қилинган фактларда ноаниқликлар мавжудлигини ҳам таъкидлаш лозим. Жумладан, мақолада номлари келтирилган Қарши шаҳар Гулшан маҳалласида яшовчи фуқаро Н.Ҳамидова ҳамда Қарши туманида яшовчи фуқаро А.Худойқулов "Биллингаз" дастуридаги рўйхатда мутлақо йўқлиги, бундай фуқаролар ҳақидаги маълумотларнинг ўзи мавжуд эмаслиги ҳам фикримизнинг тасдиғидир.\nКези келганда тан олишни ҳам билиш керак... Мақолада тилга олинган Қарши шаҳар газ участкасида 2 нафар "Ўзтрансгаз" АЖ оператори штати мавжуд бўлиб, улардан бири улгуржи истеъмолчиларнинг ҳисоб-китоби билан шуғулланади, бири эса аҳоли истеъмолчиларининг ҳисоб-китоб ишларини юритади. Муаллиф тўғри таъкидлаганидек, "Қаршишаҳаргаз" участкасида тўловнинг бу ҳолатда амалга оширилиши тирбандликларни келтириб чиқариб, фуқароларнинг норозилигига сабаб бўлаяпти. Бу ерда бир кунда тахминан 300 дан зиёд фуқаро табиий газ тўловини амалга оширишни ният қилиб келади. Афсуски, операторлар штати камлиги туфайли, уларнинг 50-60 нафаригина пеня қарздорлигини тўлай олаяпти, холос. Айни пайтда тизимда мазкур камчиликларни бартараф этиш юзасидан чора-тадбирлар ишлаб чиқилиб, амалий ишлар бошланганини маълум қиламиз..."\nМазкур жавобдан шундай шаъмани тушуниш мумкин: 4-5 йиллиги бўладими, пеня аҳолига тўғри ҳисобланган, ҳаммасига истеъмолчининг ўзи айбдор. Эътиборсизлик қилган, вақтида қарзини тўламаган. Бу ерда газ таъминоти корхонаси ҳақ. Бошқа чорангиз йўқ, тўламай қаерга ҳам борасиз.\nХуллас, шундай дейишмоқчи мутасаддилар. Муносабатдан ҳам барчаси билиниб турибди. Ҳар ҳолда ёндашув истеъмолчи манфаатини кўзлаб қилинмагани очиқ кўриниб қолди. "Ўзтрансгаз" АЖ ахборот хизмати бунинг учун талай важларни ҳам қалаб ташлаган, ахир. Гўёки шу билан муаммо ҳал бўлгандек, танқидга жавоб берилгандек.\nХўш, аслида бу важларнинг қанчаси асосли? Ростдан ҳам танқид ўринсизмиди? Барча айбни фақат истеъмолчига ағдариш қай даражада тўғри?\nЭнди шу хусусда сўз юритсак. Мутасаддилар ўз муносабатининг аввалидаёқ "типовой" шартномани дастак қилишган, абонент мажбуриятларини эслатишган. Ҳақиқатан ҳам шундай, шартнома - барчаси белгилаб қўйиладиган ҳужжат. Аммо шартнома умуман бўлмаса-чи? Муаммо шунда. Ҳудудий таъминот корхонаси бугунги кунда қанча истеъмолчи билан шартномавий муносабат юритаяпти ўзи? Мижозларнинг қанчасига расмий "договор" берилган? Бу ҳақда лом-мим дейилмаган. Афсуски, амалиёт кўрсатишича, ҳозирда аксар ҳолларда шартнома тузмасдан, фақат абонент дафтарчаси юритиш билан кифояланишмоқда. Худдики бу асосий ҳужжат сифатида ўтадигандек. Мақолада шу жиҳатга ҳам алоҳида тўхталиб ўтилганди. Қонуний шартнома бўлмагач, бировдан мажбурият талаб қилиш мантиқданми?\nИккинчи ҳолат "Ўзтрансгаз" АЖ мутасаддиларининг муаммони ўрганиши билан боғлиқ. Қизиғи, мақолада номлари айтилган истеъмолчиларгина уларнинг ўрганиши нишонига айланган. Бироқ пенядан жабр кўрган фақат булар эмас-ку? Суриштирув ўтказилаётган куни айни масалада 50 нафардан зиёд киши эътироз билдирганди. Бошоғриқ кўпайтиришни истамаганлари эса тўлаб қутулишни маъқул кўраётганди (Қашқадарё бўйича ҳудудий газ таъминоти филиали маъмурияти эса ўша пайтда қанча фуқарога пеня ҳисоблангани ҳақида расмий маълумот тақдим этишдан бош тортганди - таҳририят). Ахир мақолада ҳамма норози истеъмолчидан интервью келтириш имконсиз. Борлари ҳам мисол тариқасида эди.\nМутасаддилар эса осон йўлдан боришибди. Журналистга интервью берган бир-икки истеъмолчи билан жойига чиқиб учрашиб, гўёки муаммони "босди-босди" қилишибди-қўйишибди. Лекин шуни унутишибдики, бу масала кўпчиликни қийнаяпти. Шунинг ўзиёқ газ идорасидагиларнинг иш услуби қандай эканини кўрсатмайдими?!\nБошқа бир ўринда мақола муаллифини "нохолислигидан" ёзғиришибди. Мухбирга дардиҳол қилган икки истеъмолчи газ таъминоти корхонаси дастурида йўқ эмиш, ўйлаб топилган, дейишмоқчи. Ваҳоланки, пеня масаласида шикоят қилган ўқитувчи яшаб турган хонадони турмуш ўртоғи номида эканини билдирганди. Кейинги абонент билан боғлиқ вазият ҳам шунга ўхшаш. Нега энди улардан табиий газ истеъмолчиси сифатида фикр олиш мумкин эмас? Ҳеч бир исботсиз, аниқламай туриб, кишини нотўғри маълумот тарқатганликда айблаш қанчалик тўғри? Чунки мақоладаги барча фактлар ўрганилиб текширилгач, кейин нашрга берилган.\nХўп, энди ўзингиз айтинг, ким бу ерда нохолис? Муаммо кенг қамровли бўлгани ҳолда фақат бир-икки истеъмолчини "тинчлантириш" пайига тушган "Ўзтрансгаз" АЖ мутасаддилари шу саволни ўзларига беришса яхшироқ бўларди.\nМуносабатда тўлов интизоми, истеъмолчи бурчи ҳақида ҳам фикр билдирилибди. Майли, абонентлар мавжуд қонун-қоидани писанд қилмаяпти, дейлик. Газ идораси-чи, ўз мажбуриятини адо этмоқдами? Мақолада ҳам Вазирлар Маҳкамасининг ўша 22-сонли қарорида "маиший истеъмолчиларга табиий газ истеъмолини ҳисобга олиш замонавий ускуналарини харид қилиш, ўрнатиш, рўйхатдан ўтказиш, даврий давлат қиёслови ва пломбалаш тегишли равишда ҳудудий газ таъминоти ташкилотлари маблағлари ҳисобидан амалга оширилади", деган меъёр ижроси шу пайтгача қай даражада таъминланди, дея сўрагандик. Қонун устуворлигини пеш қилаётган "Ўзтрансгаз" АЖ ахборот хизмати негадир шунга келганда бирор сўз айтишга ожиз қолибди ё буни атай назардан қочирган.\nБир жойда мард кетишибди: аҳолидан тўловни қабул қилишда тирбандлик бўлаётгани, бу эса "газчилардан бошқа ҳеч ким кўрмаган" шартномада қайд этилгани каби тўловларни ойнинг 10-санасига қадар амалга оширишга имкон бермаётганини тан олишибди. Шу сабаб истеъмолчининг қарздорлиги кечикаётгани, фақат бунинг натижасида бу "сийлов" сифатида уларга пеня солинаётганига рўйи-рост иқрор бўлишмабди, холос. Уларнинг мантиғига таянсак, шу жойда ҳам барибир абонент ноҳақ.\nАммо бу иқрорлардан ҳеч кимга наф йўқ. Қайтанга, шу вазиятни изга, тартибга солишса, интизомли бўлишга ҳаракат қилаётган истеъмолчига енгиллик, қулайлик яратиб беришса, мақсадга мувофиқ бўларди.\nТанқидий мақолага расмийларнинг муносабати шу билан якун топган. Бироқ унда кўтарилган асосий саволлар очиқ қолган. Биринчидан, аҳоли эътирозининг бош сабаби - эски қарзларга ҳисобланган пеня нега энди долзарблик касб этди? Ўша 4-5 йил олдин қаерда эди шу гаплар? Ёки одамлар тусмол қилганидек, бунда бошқа бир қинғирлик борми? Шундай бўлса, нима учун жабри истеъмолчилар зиммасига тушиши керак?\nИккинчидан, майли, пеняси "туғиб" ётган экан, нега вақтида хабар берилмаган? На тўлов квитанциясида акс этган бу. Жаримаси бўлгани ҳолда кўпчиликка "табиий газдан қарзи йўқ" деган маълумотнома берилганини қандай тушуниш керак? "Ўзтрансгаз" АЖ сайтида ҳам пеня қарз сифатида кўрилиши билдирилган. Маълум бўлишича, мақола кенг омма эътиборига ҳавола этилгач, Қарши шаҳар газ участкаси дарҳол этагини ёпишга тушибди. Пенядан сўз очган истеъмолчиларнинг оғзига санаси кечиктирилган огоҳлантириш хатлари билан ураётган эмиш. "Бир балоси бўлмаса...", дермиди?\nУчинчидан, Ўзбекистон Республикаси Фуқаролик кодексида шахс ўзининг бузилган ҳуқуқини даъво қўзғатиш йўли билан ҳимоя қилиши мумкин бўлган даъво муддати уч йил деб белгиланган. Асослантирувчи ҳужжатларни сақлаш, исбот-далил келтиришнинг қийинлиги эътиборга олиниб шундай қилинган.\nХўш, газ идораси қай асосга кўра 4-5 йиллик пеняни кўтараяпти? Яна бир гап. Охирги 2-3 йилда тўлов интизоми бир қадар яхшиланиб, аҳоли фойдаланган газ, электр энергияси учун тўловни кечиктириш ўз зарарига ишлашини тушуниб улгурган. 10-20 кун фарқ қилиши мумкин, бироқ тўловни бир ойдан ўтказиб юбораётган киши кам ҳозир. Чунки мажбурий ижро бюроси отлиқ идора бор эътиборини шунга қаратган, жазо қаттиқ. Тармоқдан шартта узиб қўйишади. 100 минг сўм қарздорликка арзимаган 100 сўм пеня ҳисобланишини, бу борада кодекс асосида иш юритиш зарурлигини эътиборга олсак, деярли ҳеч кимга 1 миллион сўмгача пеня чиқмасди. Боиси, пайсалга солинган қарздорликларнинг асосий қисми 4-5 йил илгари шаклланган. Мана нега катта давр олинган? Газ идораларида ҳам ҳисоб-китобни яхши биладиган кишилар ишлайди ахир.\nИндаллоси, "Ўзтрансгаз" АЖ муаммога фақат бир томонлама қараганига шубҳа йўқ. Акс ҳолда, масалани кенгроқ кўра олишган, муаммога жавобни узоқдан эмас, балки яқиндан, тизим ичидан ахтаришган бўларди. Шунда ҳамма айбни аҳолига тўнкашга ҳожат қолмасди. Аммо "Кўзинг қаерда эди, истеъмолчи?" дейишдан нарига ўта олишмаяпти. Бу огоҳлантириш ҳам тўғридек назаримизда. Фуқаролар ҳам кўзини очсин-да энди. Ахир бу биринчи марта эмаску. Камомад чиқиб қолса, таъминот корхонаси абонентларга, ҳатто марҳумга нореал қарздорлик ёзиб, ҳунар кўрсатгани ҳали унут бўлгани йўқ. Шу тахлит ишлайдиган ташкилотдан эса эҳтиёт-шарт ҳар нарса кутиш мумкин.


АЭС қурилиши бўйича музокаралар учун хорижлик мутахассислар ёлланди\nЎзбекистон 13:57 / 23.04.2019 4467\nЎзбекистонда илк атом электр станцияси (АЭС) қурилишига доир шартномани тайёрлаш учун хорижлик экспертлар ёлланди. АЭС қурилиш дирекцияси директори Отабек Аманов Kun.uz мухбирининг саволига шу мазмунда жавоб берди.\n“Биз хорижлик экспертларни таклиф қиляпмиз, улар бу ерда иш бошлашган. Бу Россия ва Беларусдан ташриф буюрган мутахассислардир”, - деди у.\nОтабек Амановнинг сўзларига кўра, экспертлар Ўзбекистонга 2019 йилда имзоланиши кутилаётган АЭС қурилишига оид шартнома юзасидан ўтадиган музокаралар бўйича тавсиялар беришади. Шунингдек, хорижлик мутахассислар ядровий хавфсизлик, қурилиш-монтаж ишлари ва муҳандислик-тадқиқот ишларини ташкиллаштиришга оид маслаҳатлари билан ҳам бўлишишади.\nТаъкидлаш жоизки, бундан аввал “Ўзатом” агентлиги бош директори Жўрабек Мирзамаҳмудов Сочи шаҳридаги “Атомэкспо” форуми доирасида АЭС қурилиши учун салоҳиятли майдон бир ой ичида аниқланиши ҳақида маълум қилганди.\nЎзбекистонда қурилиши режалаштирилаётган АЭС икки “ВВЭР-1200” энергоблокидан иборат бўлиб, улар «3+» авлодига мансубдир. Объект 2028 йилгача эксплуатацияга топширилиши режалаштирилмоқда.


сентябр 22, 2018 16:42 Asia/Tashkent\nМарказий Осиё минтақаларига оид муҳим янгиликларнинг шарҳи\n“Марказий Осиё ўтган ҳафта ичида” рукни остидаги туркум эшиттиришнинг охирги сонини эътиборингизга ҳавола этамиз. Унда мазкур минтақада жойлашган мамлакатларга доир сиёсий, иқтисодий, ижтимоий, маданий ва илмий янгиликлар борасида сўз юритилади. Бизни тинглаб боринг.\nТожикистонда ШҲТга аъзо давлатлар иқтисод вазирларининг йиғилиши ўказилди;\n30 мингдан ортиқ туркманистонликларнинг хорижга чиқиши тақиқланган;\nҚозоғистон Каспийда АҚШ ҳарбий базаси жойлаштирилиши ҳақидаги миш-мишларни рад этди;\nҚирғизистон ва Қозоғистон ўртасидаги чегара ихтилофлари.\nТожикистон пойтахти Душанбе шаҳрида ШҲТга аъзо давлатлар иқтисод вазирлари йиғилишида аъзо мамлакатлар ўртасида иқтисодий муносабатларни кучайтириш ва ривожланитириш масалалари муҳокама қилинди.\nФорс ахборот агентлигининг хабар қилишича, Душанбеда ўтказилган йиғилишда ШҲТга аъзо давлатларнинг иқтисод вазирлари ўзаро иқтисодий ҳамкорликларни кенгайтириш масалалари юзасидан фикр алмашдилар.\nМазкур йиғилишда Ҳиндистон, Қозоғистон, Хитой, Қирғизистон, Россия, Покистон, Ўзбекистон, Тожикистон расмийлари, шунингдек , ШҲТ котиблиги вакиллари қатнашдилар.\nЙиғилиш давомида томонлар ўзаро иқтисодий ҳамкорликларни ривожлантириш заминасидаги масалаларни муҳокама қилиб, ШҲТ минтақаси доирасида тижорат, иқтисод, инвестиция киритиш соҳаларидаги ҳамкорликлар вазияти ва истиқболларини кўриб чиқишди.\n18 сентябрь куни Сўғддаги «Чорухдайрон» ҳарбий-ўқув полигонида тарихда илк бор Тожикистон ва Ўзбекистон аскар ва офицерларининг аксилтеррор машғулотлари бошланди, деб хабар берди "Азия-Плюс".\nМашғулотлар Тожикистон қуролли кучлари бош штаби бошлиғи, мамлакат мудофаа вазирининг биринчи ўринбосари генерал-лейтенант Эмомали Собирзода ва Ўзбекистон қуролли кучлари бошлиғининг ўринбосари полковник Шавкат Икромов бошчилигида ўтказилмоқда.\n22 сентябргача бўлиб ўтадиган машғулотларда икки давлат аскар ва офицерлари ҳамкорликда аксилтеррор операциялари ўтказишда ҳаракатларни мувофиқлаштириш масалаларини кўриб чиқади.\nМашғулотлар режасига кўра, икки давлат қуролли кучлари хориждан кириб келган ва Фарғона водийсидаги вазиятни издан чиқаришга уринган шартли террорчилар гуруҳини қуршаб олиши ва йўқ қилиши керак бўлади.\nМашғулотларга Ўзбекистондан 100дан ортиқ ва Тожикистондан 500 нафар аскар ва офицерлар жалб этилган.\nТуркманистон хавфсизлик ташкилотлари томонидан хорижга чиқиши тақиқланган фуқаролар рўйхатида бу мамлакатнинг 30 мингдан ортиқ фуқароларининг номи келтирилган.\nФорс ахборот агентлигининг хабар қилишича, Туркманистон ҳудудидан чиқиши ман этилган бу мамлакат фуқароларининг исм ва фамилиялари Туркманистон Миллий хавфсизлик, Ички ишлар вазирликлари, Бош прокуратураси ҳамда иммиграция давлат ташкилотида сақланади.\nУшбу фуқаролардан ташқари мамлакат қуролли кучлари сафида ҳарбий хизматни ўтмаган шахслар рўйхати ҳам бор.\nБундан ташқари, давлат томонидан айрим қарорлар чиқарилмаган бўлсада, муҳожирлик бўйича давлат идоралари ва ё Миллий хавфсизлик вазирлиги томонидан аэропортлар ва ё чегараларда қўлга олинган айрим фуқароларнинг ҳам хорижга чиқиши тақиқланади.\nТуркманистонда, шунингдек ,40 ёшга кирмаган эркаклар ва ёши 35дан ошмаган аёлларга ҳам турли баҳоналар билан хорижга чиқиши йўлига тўсиқлар мавжуд.\nТуркманистон давлати мамлакатда инсон ҳуқуқлари вазиятини яхшилаш бӯйича БМТ ишчи гуруҳининг бир қанча тавсияларини рад қилди.\nФорс ахборот агентлиги тарқатган хабарига кӯра, Туркманистон давлати БМТнинг мамлакатда инсон ҳуқуқлари вазиятини яхшилаш бӯйича ишчи гуруҳининг Маҳаллий аҳолининг иш ва яшаш шароитларини яхшилаш конвенсиясини қабул қилиш, виждон ва сӯз эркинлиги, шунингдек мамлакат қамоқхоналарида жазо муддатини ӯтаётган маҳбусларнинг ҳолидан хабардор бӯлиш ҳақидаги тавсияларини рад қилди.\nБМТ жорий йилнинг май ойида Ашхободга мамлакатда инсон ҳуқуқлари вазиятини яхшилашга қаратилган 191 тавсия йӯллаган эди. Туркманистон бу тавсиялардан 81 тасини қабул қилди, 19 тасини тамомила рад қилди, 90 тасини эса ӯрганиб чиқиш жараёни давом этмоқда.\nҚозоғистон ҳукумати АҚШ қуролли кучлари Каспий денгизида жойлаштирилиши ҳақидаги миш-мишларни рад этди. Бу ҳақда Аки Пресс хабар берди.\nАхборот ва коммуникация вазири Даурен Абаевнинг таъкидлашича, Қозоғистонда хорижий ҳарбий базалар бўлишига йўл қўйилмайди. У минтақада АҚШ ҳарбийларини пайдо бўлиши ҳақидаги хабар фейк, яъни ёлғон эканлигини билдирди.\nЖорий йил апрелида Қозоғистон парламенти АҚШ махсус юкларини Афғонистонга тижорат транзитини таъминлаш тўғрисидаги қонун лойиҳасини маъқуллаганди. Унда мамлакатнинг Каспийдаги Актау ва Курик портлари Афғонистонга АҚШдан ҳарбий бўлмаган юкларни етказиш маршрутига киритилган.\nБу эса АҚШ ҳарбий-денгиз кучлари Қозоғистоннинг Каспий денгизидаги портларидан фойдаланиш имкониятига эга бўлгани ҳақида миш-мишларга сабаб бўлди.\nҚозоғистон ахборот вазири сўзларига кўра, Актау конвенцияси Каспийда ушбу денгиз давлатларига тааллуқли бўлмаган мамлакат қуролли кучлари бўлиши ва кемалари сузишини тақиқлайди.\nҚозоғистон ва Қирғизистон ўртасидаги ихтилоф ва\nтушунмовчиликларни кучайиши ортидан ҳар икки давлатнинг бир бирига қарши эътирозлари янги босқичга кирган.\nМарказий Осиёдаги бу икки мамлакат ўртасидаги муаммолар давомида Қирғизистон ТИВ Қозоғистон Ташқи ишлар вазирлигига йўллаган норозилик нотасида Алмати Халқаро аэпоротида қирғизистонликларни қозоқ хавфсизлик кучлари томонидан текшириш жараёнини кучайтирилганига эътироз билдирди.\nМазкур норозилик нотада, шунингдек қирғизистонликларнинг Қозоғистон аэропортларида мутасадди идоралар амалдор шахслари томонидан текширилишига йўл қўйиб бўлмаслигига эътибор қаратилиши қатъий тарзда сўралган.\nҚирғизистон ташқи ишлар вазири Эрлан Абдилдаев Қозоғистонда қирғизистонликларнинг ёппасига текширилиши юзасидан Қозоғистоннинг Қирғизистондаги элчиси Карим Кокрекбаевни учрашувга таклиф қилди. Бу ҳақда Қирғизистон ташқи ишлар вазири маълум қилди.\nКун.уз сайтига кўра, Абдилдаев Кокрекбаевдан қирғизистонликларнинг Қозоғистон аэропортларида мутасадди идоралар амалдор шахслари томонидан текширилишига йўл қўйиб бўлмаслигига эътибор қаратишни қатъий сўраган.\nКокрекбаевга ушбу ҳолат юзасидан норозилик нотаси топширилган. Таъкидланишича, Қирғизистон ташқи ишлар вазирлиги вазиятни кузатиб, бу масала бўйича Қозоғистон билан ишни давом эттирмоқда.\nОхирги бир неча ой давомида Қирғизистон фуқаролари Қозоғистон хавфсизлик хизматлари томонидан Қозоғистон аэропортларида, жумладан Олмаота аэропортида сўроқ қилинаётганларидан шикоят қилишмоқда. Қозоғистон томони ушбу текширувларни “инсон шубҳа туғдирган ҳолатда” “қонун доирасида” амалга оширилаётгани билан тушунтирмоқда.\nҚирғизистонликлар уларни текшириш кучайтирилганидан шикоят қилишмоқда. Аэропортда улар алоҳида хонага олиб кетилиб, нима учун келганликлари, ишлаш жойлари ва лавозимлари ҳақида сўралмоқда ҳамда телефонлари текширилмоқда. Шикоятларга кўра, қирғизистонликлар 20-30 дақиқа давомида сўроққа тутилмоқдалар.\nМарказий Осиё масалалари экспертларига кўра, Қирғизистон ТИВнинг ўта жиддий норозилик нотасига қозоқ томони жуда юмшоқлик билан жавоб бериши эҳтимолдан йироқ эмас.\nҚадрли тингловчилар, “Марказий Осиё ўтган ҳафта ичида” рукни остидаги туркум эшиттиришнинг охирги сони шу ерда ўз ниҳоясига етди. Мен эса сизлар билан хайрлашаман. Омон бўлинг.


Бахтли оила сири - Hidoyat.uz\nАсосий саҳифа Мақолалар Бахтли оила сири\nКунларнинг бирида Қози Шурайҳ раҳимаҳуллоҳ ўзининг дўсти Фузайл раҳмутуллоҳи алайҳни учратиб қолди. Ҳол-аҳвол сўраб: “Уйинг тинчми?” деди. Шурайҳ унга: “Аллоҳга қасамки, қарийб 20 йилдан бери аёлим бирор марта кўнглимга ёқмайдиган иш қилгани йўқ”, деди. Фузайл бундан ажабланиб: “Қандай қилиб, эй Шурайҳ”, деди.\nСолиҳ оилага совчи қўйдим. Никоҳ кечаси аёлимнинг солиҳа ва гўзал хулқли эканини кўрдим. Аллоҳ таолога солиҳа жуфт ҳалол ато этгани учун икки ракат шукр намозини ўқидим. Намозимни тугатиб ортимга қарасам, аёлим ҳам намозни тугатиб, Аллоҳга дуо қилаётган экан.\nУйдаги меҳмонлар, яқин қариндошлар кетишди. Иккимиз ёлғиз қолдик. Шунда аёлимга секин қўлимни узатдим. Аёлим: “Шошилманг!” деди-да, ўрнидан туриб сўзлай бошлади. “Эй Абу Умайя мен сизни яқиндан яхши танимасам, сизга нима ёқишини ва ёқмаслигини билмасам. Сиз менга нимани яхши кўришингизни айтинг, уларни муҳайё қилай ва нималарни ёқтирмаслигингизни ҳам айтинг, улардан узоқ бўлай. Эй Абу Умайя сизга муносиб бўлган қизлар кўп эди ва менга ҳам муносиб умр йўлдошлар кўп эди. Аммо Аллоҳнинг тақдири албатта амалга ошади. Аллоҳнинг хоҳиши ила сизнинг аёлингиз бўлдим. Аллоҳнинг Китоби ва Расулуллоҳ соллаллоҳу алайҳи васалламнинг суннатларига мувофиқ менинг ҳаққим борасида Аллоҳдан қўрқинг! Аллоҳ таолонинг Қуръони каримдаги “…яхшиликча ушлаб қолиш ёки яхшиликча қўйиб юбориш” деган оятига амал қилинг!” деди-да ўрнига ўтирди.\nШунда Қози Шурайҳ айтади: “Аёлимнинг нутқидан сўнг бироз ўйланиб қолдим. Аёлим ҳам ваъз-насиҳат қилишимни кутарди”. Ўрнимдан турдим-да, “Агар айтган сўзларингизга амал қилсангиз, берган ваъдангизни бажарсангиз фойдангизга ҳужжат бўлади. Агар амал қилмасангиз икки дунёда ҳам ўзингизга қарши далил бўлади. Мен фалон, фалон нарсаларни яхши кўраман. Ва фалон, фалон нарсаларни хушламайман. Агар менинг бирор яхши томонимни кўрсангиз, уни кенг ошкор қилинг, борди-ю бирор ёмонлик жиҳатимни кўрсангиз уни яширинг. Расулуллоҳ соллаллоҳу алайҳи васаллам “Солиҳа аёл беркитувчи, ёмон аёл ошкор қилувчидир” деганлар.\nАёлим: “Ўзимнинг ва сизнинг аъзоларингизни қачон зиёрат қиламиз?” деди. Мен: “Улар малолланиб қолмаслиги учун вақти-вақти билан зиёрат қиламиз. Ҳадиси шарифда ҳам “Вақти-вақти билан (орасини узиб-узиб) зиёрат қилинг, янада кўпроқ муҳаббатлигини қозонасиз”, дейилган дедим.\nАйтингчи, қўшниларимиздан қайси бирини уйимизга киритишга рози бўласиз, қайси бирларини эса киритишимни хоҳламайсиз. Яхши оилаларни киритамиз, ёмонларини эса йўқ.\nШу тариқа, орадан йиллар ўтди. Кунларнинг бирида уйга келсам аёлимнинг онаси аёлимга гўзал панд-насиҳатлар қилаётган экан. Чиройли тарзда кўришдим. Қизи онасига жуда бахтли ҳаёт кечираётгани ҳақида айтибди. Аёлимниг онаси: “Эй Абу Умайя, аёлинг яхшими?” деб сўради. “Ҳа, Аллоҳга қасамки, энг яхши аёл”, дедим. “Эй Абу Умайя ҳар қандай эркак учун ҳаддидан ошган, инжиқ аёлдан ҳам ёмонроқ нарса йўқ. Аёлингни қандай бўлишини истасанг шундай тарбиялагин, ундаги айб-камчиликларни ҳам тўғрилаб тургин”, деди. Кейин қизига бурилиб қараб, менга итоат этишга ва қулоқ солишга буюрди.\nШу тарзда йигирма йилдан бери тинч-тотув, бахтли яшаб келмоқдамиз. Аёлим бирор марта менга ёқмайдиган ёки жаҳлимни чиқарадиган иш қилгани йўқ.\nУшбу ривоятдан қуйидаги ҳақиқатни билиб олишимиз мумкин. Агар оила Аллоҳ таолога ва Унинг буйруқларига итоат этишга асосланса, Аллоҳнинг Ўзи эр-хотин орасида бир-бирига яқинлик ва муҳаббатни пайдо қилади. Борди-ю, оила Аллоҳга итоатсизлик қилиш устига қурилса, шайтон эр-хотин орасини бузади.\nДоктор Муҳаммад Ротиб Нобулсий ҳафизаҳуллоҳнинг маърузаларидан Даврон НУРМУҲАММАД таржимаси


Қурмонбек Бакиев ёрдамчиси: «Президентнинг биздан бошқа ҳам маслаҳатчилари жуда кўп» - Фарғона.Ру ахборот агентлиги\n19:04 msk, 12 Июль 2020\nҚурмонбек Бакиев ёрдамчиси: «Президентнинг биздан бошқа ҳам маслаҳатчилари жуда кўп»\n18.03.2006 10:10 msk\nДавлатнинг биринчи шахсларига ким ва қандай қилиб таъсир ўтказади? Президентлар кимга қулоқ соладилар ва уларнинг қарорлари кимларнинг маслаҳатига боғлиқ? Биз Қирғизистон президенти ҳузуридаги Халқаро стратегик тадқиқотлар институти (ХСТИ) директори Валентин Богатирев билан унинг Бишкекдаги идорасида учрашдик. Суҳбатни бугунги кунда «Қулов-Бакиев тандеми» қай аҳволда, деган жўнгина саволдан бошладик.\nВалентин Богатирев: - Бакиев ва Қулов тандеми мустаҳкамланмоқда. Гарчи «тандем» сўзи улар ўртасидаги муносабатни унча тўғри акс эттирмайди. Бу энди, кўпроқ, президент ва бош вазир ўртасидаги стандарт муносабатлардир. Яъни, гап энди аввал-бошда бўлган тенг ҳуқуқли шахсларнинг бир иттифоққа бирлашишлари ҳақида кетаётгани йўқ. Тандем янги тузилган пайтда – эсингизда бўлса, бу сайловолди вазияти эди – у муайян сиёсий тангликни бартараф қилиб ва сайловчиларга ҳокимият ўз ичида яхлит эканини намойиш қилиб, маълум бир ролни бажарганди. Ҳозир эса муносабатлар бир шаклга тушди ва мен буни нормал ҳол, деб ҳисоблайман. Қанчалик парадоксал кўринмасин, эндиликда президент ва бош вазир аввалгидан кўра бир-бирларига яқинроқ бўлиб қолдилар. Ахир авваллари тандемга икки кучли сиёсатчини мажбурий шартлашишидай қараларди-да. Назаримда, ҳозир бу иттифоқ ўтган йил июлидаги ҳолатдан кўра мустаҳкамроқдир.\nФарғона.ру: - Ўтган йил декабрида Феликс Қулов таҳририятимизга берган интервьюсида Қурмонбек Бакиев «жуда ташвишланаяпти ва ҳаракат қилаяпти», деганди. Бугунги кунда Бакиев президент бўлишни ўрганиб олдими?\nВалентин Богатирев: - Бакиев президентлик позициясини мустаҳкамлаб олди. У ҳақиқатан ҳам ўрганди. Бу оддий мактаб бўлмади, чунки ўрганиш «технология»лари жуда кескин эди. Унинг турли сиёсий кучлар томонидан кўрсатилган кучли қаршилик вазиятида ишлашига тўғри келди. Ҳозирга келиб у етарли даражада сиёсий ресурсларга эга бўлиб бошлади ҳамда вазиятни назорат қила олиш учун етарли даражада сиёсий ирода ва имкониятларга эгалигини намойиш қилди.\nФарғона.ру: - Қирғизистон парламенти янги раисининг сайланишини Бакиевнинг ғалабаси, деб ҳисоблаш мумкинми? Бу шахсдан ким манфаатдор?\nВалентин Богатирев: - Мен бу сайланиш вазиятини ифодалаш учун ғалаба ёки мағлубият тушунчаларидан фойдаланмаган бўлардим. Аслида бироз ғалати ҳодиса рўй берди. Ахир Бакиев Текебаев билан парламент спикери сифатида олишмаганди-да. Президент эътирозларининг моҳияти парламент қонун чиқариш иши билан самарали фойдаланиш ўрнига сиёсий муаммоларни келтириб чиқариш билан шуғулланганидадир. Масалан, парламент ижроия ҳокимиятининг икки тузилмаси ўртасидаги «тортишув»лар, ҳуқуқ-тартибот ваколатига кирувчи масалаларни олиб чиқиш билан шуғулланди – бу ерда ҳозирча парламент қиладиган иш йўқ. Энг жаҳлни қўзғатадиган жойи шуки, парламентчилар бу йилги бюжетни энг аввало ўз манфаатларини ўйлаган ҳолда (машиналар, квартиралар ва ҳаказолар) қабул қила бошладилар. Президент муносабатини юзага келтирган сабаблар шулардир. Лекин у Текебаев истеъфоси ҳақидаги масалани кўтармаганди. Текебаевнинг ўзи ўзини ушлаб туролмади ва портлаб кетди.\nКейин у, фикримча, истеъфо билан боғлиқ қандайдир спектаклни юзага келтирди. Яъни, назаримда, бу навбатдаги сиёсий шоу эди. У, агар мутлақо асоссиз равишда вазиятни таранглаштирмаса, ҳозир ҳам парламентда тинчгина ўтириши мумкин эди. Албатта, Бакиев ва Текебаев ўртасида эскитдан шахсий адоват бор эди. Лекин бу тангликни Бакиев эмас, айнан Текебаев шахсий адоватга айлантирган. Бундан ўзи зарар кўрди.\nЯнги спикер Марат Султонов – бошқа авлод вакили. Бу Москвада таҳсил кўрган янги турдаги сиёсатчидир. У узоқ вақт миллий банкда, молия вазирлигида – яъни замонавий технологиялардан фойдаланиладиган тизимларда узоқ вақт ишлаган. У бозор технологиялари форматида, умуман олганда, технократик тартибда бемалол ишлайди. У ғоявий ва ҳиссий омилларга жуда кам аҳамият беради.\nХСТИ директори Валентин Богатирев\nФарғона.ру: - Ташқи сиёсий майдонда Россия, Ўзбекистон Америка ва бошқа қўшни мамлакатлар – геосиёсий ўйинчилар билан муносабатдаги оқимга қарши сузиш вазиятида президент нима қилиши керак ва қандай йўл тутиши лозим?\nВалентин Богатирев: - Бу жуда мураккаб масала. Сизнинг саволингиздаги вазиятдай мураккаб. Президент турли қарама-қарши босимлар муҳитида ишлашга мажбур. Назаримда, Қирғизистон азалдан ҳамма билан яхши алоқада бўлгани учун президент муайян бир позицияни эгаллаб олмасликка уринаяпти. Барча қўшниларимиз билан бўлган муносабатларимиз бу мамлакатлардаги сайловолди вазиятига боғлиқ бўлгани учун мураккабликлар юзага келмоқда. Биз Қозоғистондаги сайлов кампаниясида Қирғизистон масаласи чайқов қилинганини кузатиб турдик. Назарбаев ҳатто тўғридан-тўғри: Қирғизистондагидай турмушни хоҳласангиз, инқилобчилар учун овоз беринг, деди. Назарбаев сайловолди кампанияси Қирғизистонни аксилнамуна сифатида келтириш устига қурилди. Каримов Андижон воқеалари юзасидан халқаро ҳамжамият билан бўлган курашини ҳаммасини гўё ташқи кучлар қилгани устига қурган ва шуни таъкидлашда давом этмоқда. Гўёки содир бўлган исёнларга Ўзбекистоннинг ўзи эмас, фақат четдан келган кучлар айбдордай. Масалан, Қирғизистон. Гарчи қирғизистонликларнинг Фарғона, Андижон ёки Ўзбекистонни қаеридадир нимадир содир бўлаётгани билан ишлари бўлмаса ҳам. Уларнинг ўзларида муаммо етарли. Ўзимиздаги муаммоларни ҳал қилиб олсак ҳам катта гап. Каримов буни ташқаридан келганини айтиб, обрўсини сақлаб қолмоқчилиги тушунарли, албатта. Ўйингоҳда ёки ўрта мактабда жангарилар тайёрлангани ҳақидаги афсонавор хабар шундан пайдо бўлган.\nФарғона.Ру: - Институтингизнинг асосий вазифаси нимадан иборат?\nВалентин Богатирев: - Институтимизни мен «таҳлилий ФҲВ», деб атайман. Бизнинг вазифамиз муҳтамал ва мавжуд таҳдидларни илғаб олиб, муаммоларни ҳал қилиш сценарийсини таклиф қилишдан иборат. Менинг иккинчи президент билан ишлашим (Ақаев билан уч йил ишлагандим) ва бунда мен бир нарсани сездим: президентлар ўзлари тўғри, деб ҳисоблаган ҳоллардагина бизга қулоқ солар эканлар. Президентлар доим ўзлари зарур, деб билган нарсани қиладилар. Масалан, Ақаевга 24 март олдидан вазиятдан чиқишнинг турли йўлларини таклиф қилгандим, булар орасида Танаевни Бакиевга алмаштириш таклифи ҳам бор эди. Лекин Ақаев бу сценарийни танламади. Бу мактубни мен Ақаевга 18 март куни бергандим. Аммо у бошқаларнинг маслаҳатига қулоқ тутди. Ахир президентларнинг биздан бошқа маслаҳатчилари ҳам кўп-да.\nИнтервьюни Д. Кислов ёзиб олди. Бишкек, 6 март 2005 й.


ТАЪЛИМ ВА ТАРБИЯ – “ҲАЛОЛЛИК ВАКЦИНАСИ” КАФОЛАТИ! » Дўстлик тумани ҳокимлиги расмий сайти\nДўстлик тумани ҳокимлиги » Жамият » ТАЪЛИМ ВА ТАРБИЯ – “ҲАЛОЛЛИК ВАКЦИНАСИ” КАФОЛАТИ!\nТАЪЛИМ ВА ТАРБИЯ – “ҲАЛОЛЛИК ВАКЦИНАСИ” КАФОЛАТИ!\n26 апрель 2021 йил\nТаълим ва тарбия жамият ва давлат ҳаётининг барча жабҳалари ривожига бирдек таъсирини ўтказади. Оила ва таълим муассасасида эгалланган бу икки ҳислат инсонни барча қинғир ишлардан, хусусан коррупция деб аталмиш иллатдан узоқроқ сақлайди. Том маънода таълим ва тарбия – “ҳалоллик вакцинаси” кафолати!\nҲозирда дунёнинг деярли барча мамлакатларида коррупция ҳолатлари учрайди. Аммо қайсидир давлатда бу жиноят даражаси паст, бошқасида эса аҳолининг асосий қатлами мазкур иллатдан муттасил азият чекади. Яна шуниси аниқки, қаерда коррупцияга қарши самарали курашилаётган бўлса, ўша жойда тараққиёт, ижтимоий адолат ва фаровонлик таъминланмоқда. Албатта, буларга илмга бўлган эътибор, таълим сифатининг юқорилиги билан эришилаяпти.\nШу ўринда соҳалар кесимидаги коррупцияга тўхталсак.\nТаълимдаги коррупция туфайли жамиятнинг барча касб эгалари билимсиз “мутахассис”лар қўлига ўтади. Бу иллатнинг мудофаа тизимида томирлаши мамлакат қудратини заифлаштиради, иқтисодиётдаги коррупция қашшоқлашувга олиб келади. Бугун мактабгача таълим тизимидан тортиб олий таълим ва ундан кейинги таълим тизимида ҳам коррупциоген ҳолатлар учраётганини биз билиб, сиз сезмай қолаётганингиз йўқ. Мазкур жиноят соғлиқни сақлаш тизимида кузатилса, мажруҳлик ёки бевақт ўлимлар ортади.\nСиёсатшунослар таъкидига кўра, давлат хизмати ходимларининг ўз маошидан қониқмаслиги, уларга ташкилотлар ва фуқаролар фаолиятига таъсир кўрсатувчи катта ваколатларнинг берилиши коррупцияни кучайтиради. Худди шундай давлат идоралари ишидаги ёпиқлик даражасининг кучлилиги, ўта “бесўнақай ҳисоботлар” тизими, қонун ижодкорлиги тизимининг очиқ ва ошкора эмаслиги, давлатнинг кадрлар билан ишлаш сиёсатидаги камчиликлар коррупцияни авж олдиради.\nЖамиятдаги маданий тубанлашув, фуқароларнинг хабардорлик ва уюшқоқлик даражасининг пастлиги, ҳокимият тепасидагиларнинг ўзбошимчалигига нисбатан жамоатчиликнинг нофаоллиги ҳам бу жиноят омилларидир. Аммо коррупциянинг энг асосий сабаби мазкур ижтимоий иллатни тийиб турадиган ички ва ташқи сиёсий институтларнинг мукаммал эмаслиги ҳисобланади. Икки хил талқин қилинадиган қонунларнинг мавжудлиги, аҳолининг қонунларни билмаслиги ёки тушунмаслиги, мамлакатда сиёсий вазиятнинг беқарорлиги коррупцияга йўл очади.\nҲокимиятлар ўртасида ўзаро алоқа механизмларининг йўқлиги, бюрократиянинг ҳукмрон элита сиёсати билан уйғунлашуви, касбий нокомпетентлик, коррупция устидан назорат механизмларини сусайтирадиган пинҳона келишувлар шаклланишига олиб келадиган уруғ-аймоқчилик ва сиёсий ҳомийлик коррупцияни кучайтиради. Бундан ташқари, давлат секторида ишловчиларнинг иш ҳақи хусусий секторда ишловчиларникидан пастлиги, иқтисодиётнинг давлат томонидан тартибга солиниши, фуқароларнинг давлатга қарамлиги, муайян хизматларга нисбатан давлат монополияси, бюрократик элитанинг халқдан ажралганлиги, иқтисодий беқарорлик, инфляция, иқтисодий ривожланиш даражасининг пастлиги коррупцияни келтириб чиқаради.\nУшбу жиноят ижтимоий ҳодиса сифатида сиёсий ва иқтисодий мазмун касб этади. Сиёсий коррупция сайловчиларнинг овозини, мансаб ва лавозимларни сотиб олиш кўринишида намоён бўлади. Бу эса давлат қарорлари, стратегиялари ва ҳаракатларининг мақсадлари ва воситаларини танлашда амалдорлар ўзбошимчалигининг қонунийлаштирилишига олиб келади. Оқибатда давлат қарорлари сифати пасайиб, сиёсатда популизм устунлик қила бошлайди.\nСубъектлар мақомига кўра коррупция ҳокимият органларидаги ҳамда хусусий сектордаги коррупцияларга бўлинади. Ҳокимият органларидаги коррупция ижроия, вакиллик ва суд органларини қамраб олади. Унинг замирида ҳокимият, шунингдек, нодавлат сектор ва маҳаллий ўзини ўзи бошқариш даражасидаги таъмагирлик ётади. Хусусий секторга кўра, коррупция давлат ҳаридлари, ер участкалари билан ўтказиладиган операциялар, солиқларни йиғиш, давлат ҳокимияти органларида масъул лавозимларга тайинлаш, маҳаллий ўзини ўзи бошқариш органлари соҳаларида кўп тарқалади.\nНатижада сиёсий элита ва унинг теварагида жамланганлар бойиб бораверади. Аксинча, халқнинг турмуш даражаси пасайиб, эртанги кунга ишончи сусаяди, норозилик ортади.\nБиздан 1200 йил аввал яшаган қомусий олим Абу Наср Форобий “Фозил одамлар шаҳри” асарида фуқаролик жамиятини қуришда тўғаноқ бўладиган муаммолардан бири коррупциядир, дея таъкидлаган эди.\nАлбатта, мамлакатимизда бу иллатга қарши кескин курашиш чоралари кўрилмоқда. 2020 йил 29 июнда Президентимизнинг “Ўзбекистон Республикасида коррупцияга қарши курашиш тизимини такомиллаштириш бўйича қўшимча чора-тадбирлар тўғрисида”ги Фармонига мувофиқ ташкил этилган Коррупцияга қарши курашиш агентлиги бу борада давлат сиёсатини шакллантириш ва амалга ошириш билан бирга, ана шу кўрсаткични яхшилаш устида ишлаб келмоқда.\nТадқиқотлар бирор-бир муаммога барҳам беришда энг самарали восита унинг ўзи билан эмас, балки сабаби билан курашиш эканини кўрсатади. Шу боис ҳам коррупциоген ҳолатларнинг илдизига асосий эътиборни қаратмоқ лозим. Энг аввало, коррупцияга қарши курашиш борасида оилада, боғчада, мактабда ўғил-қизларимиз онгига, руҳиятига тамагирлик, порахўрлик ёмон иллатгина эмас, балки у жамиятимиз таназзули, иқтисодиётимиз орқага кетиши сабаби эканлиги ҳақида кўпроқ тарбиявий ва тарғибот ишларини олиб бормоғимиз лозим.\nХуллас, таълим ва тарбиянинг пухталиги келажакда ҳар қандай иллатга қарши курашишда “ҳалоллик вакцинаси” бўлиб хизмат қилади!\n“Юксалиш” умуммиллий ҳаракати Жиззах вилояти ҳудудий бўлинмаси раҳбари, Халқ депутатлари вилоят Кенгаши депутати.\nКоррупция қандай пайдо бўлади?